
Engelske  Ftisiskospitaler  og  Ftisisterapi. 

(Tildels  meddelt  i det  medicinske  Selskabs  Made  den  2den  Oktbr.  1874). 


af  Dr.  Jul.  Petersen. 


De  mange  væsentlige  Svingninger  i Opfattelsen  af  Lunge- 
svindsotens  Patologi,  som  i Tidernes  Løb  ere  komne  til- 
syne, have  aldrig  gjort  sig  i samme  Grad  gjældende  i Syg- 
dommens Terapi;  tvertimod  have  de  ledende  Synspunkter 
her  bestandig  holdt  sig  i en  næsten  mærkelig  Grad  ufor- 
andrede, og  den  gamle  hippokratiske  Opfattelse  af  Syg- 
dommen som  en  almindelig  Svindsot,  der  saaledes  først  og 
fremmest  krævede  generel  roborerende  Behandling  og  intet 
Videre,  har  egentlig  bestandig  i det  Væsentlige  bevaret  sit 
Hævd,  endog  efter  at  den  moderne  Lokalpatologies  epoke- 
gjørende  Udvikling  i mange  andre  Henseender  havde  gjort 
sin  Indflydelse  gjældende  ogsaa  i Terapien.  Forskelligheden 
i Opfattelsen  af  Ftisisterapien  reducerer  sig  saaledes  til 
den  større  eller  mindre  Grad  af  Eftertryk,  der  til  de  f'or- 
skjellige  Tider  og  i de  forskjellige  Lands,  er  lagt  paa  den 

generelle  roborerende  Metode  og  navnlig  til  de  forskjellige 
Kombinationer  af  denne  Metode  med  alle  mulige  andre,  mer 
eller  mindre  specifike  Kurmetoder,  som  i Tidernes  Løb 
have  spillet  en  vis  Rolle.  Den  engelske  Lægekonst  ud- 
mærker sig  i saa  Henseende  ved  aldrig  at  have  undladt  at 
lægge  stort  Eftertryk  paa  den  generelle  roborerende  Me- 
tode og  igjen  ganske  særlig  paa  det  ene  af  de  herhen- 
hørende  Hovedmomenter:  udstrakt  Nydelse  af  ren  frisk  Luft. 
Selv  i bundløse  farmakologiske  Spekulationers  Tid  — og 
England  er  heller  ikke  gaaet  fri  for  saadanne  — er  dette 
simple  Synspunkt  med  Kraft  hævdet,  og  saaledes  se  vi  i 
2den  Halvdel  af  forrige  Aarhundrede  Celsus’s  gamle  Axiom 
om  Søluftens  Gavnlighed  komme  frem  hos  den  store  Søfarts- 
nations  Læger  samtidig  med,  at  man  af  alle  Kræfter  søger 
at  finde  Egne  i Ind-  og  Udlandet,  hvor  de  sensible  Hostere 
kunne  tumle  sig  i den  kolde  Aarstid,  ja  der  indrettes 
endnu  inden  Udgangen  af  forrige  Aarhundrede  paa  Englands 
Kyst  et  hygieinisk  Hospital,  det  mærkelige  »royal  seabathing 
infirmary«  ved  Margate,  just  ikke  for  Svindsot,  men  dog 
for  Skrofulose,  en  Sygdom,  der  fra  Mortons  Tid  stadig  i 
England  betragtedes  som  væsentlig  identisk  med  »Tuber- 
kulose ». 

Det  er  ikke  uden  Interesse  at  sammenligne  den  engelske 
Ftisisterapi  med  den  franske  i dette  Aarhundredes  Begyndelse. 
I sidstnævnte  Land  udfoldede  den  patologisk -anatomiske 
Skole  sine  glimrende  Resultater  for  Patologien,  og  specielt 
for  Lungesygdommenes  Vedkommende  grundede  Laennec 
ved  sin  Stetoskopi  en  ny  storartet  Æra.  Men  hvad  udrettede 
den  franske  Skole  for  Ftisisterapien?  Laennec  kritiserer1) 
skarpt  og  overlegent  de  talløse  Medikamenter,  der  ere  bievne 
anbefalede  mod  Ftisis , viser  det  Illusoriske  deri,  yttrer  lil- 
sidst  en  svag  Tro  paa  Søreisers  og  varme  Klimaters  Nytte, 
men  kommer  dog  ikke  videre  end  til  det  traditionelle  far- 
makologiske Standpunkt  og  fortæller,  hvorledes  han  har  søgt 
at  lade  sine  stakkels  Ftisikere  nyde  Godt  at  Søluften  ved  at 
indrette  i sine  vistnok  altid  overfyldte  og  slet  ventilerede 
Hospitalssale  «une  atmosphére  marine  artificielle«  — brede  Sø- 
tang under  Sengene  1 Laen  n e c s store  Discipel  og  Ven  Louis 
begynder  med  konsekvent  og  koldblodig  Forskerskepticisme 
en  Række  Forsøg  med  forskjellige  Medikamenter  og  kommer 
gjennem  sin  exakte  statistiske  Melhode  til  bestandig  nega- 
tive, trøstesiøse  Resultater.  Laennecs  anden  store  Discipel 

Andral  holder  sig  i hele  sin  Forskning  strengt  borte' fra 
alle  terapeutiske  Spørgsmaal.  Den  eneste  Terapi,  der  sam- 
tidig florerer  med  Nyhedens  Eclat,  og  hvori  Franskmændenes 
selv  i kritiske  Perioder  bestandig  levende  Aktivitet  finder 
Tilfredsstillelse,  er  Broussaisternes  Blodudtømmelser  1 

Vende  vi  os  nu  til  de  samtidige  engelske  Ftisiologer, 
hvilket  andet  Billede!  Disse  optage  med  Iver  de  epoke- 
gjørende  franske  patologiske  Resultater  og  søge  ufortrødent 
at  arbeide  videre  paa  den  givne  Basis,  men  Tyngdepunktet 
i deres  Stræben  bliver  uforandret  i den  positive  roborerende 
Terapi.  I Spidsen  for  Aarhundredets  ftisiologiske  Forsk- 
ninger i England  gaaer  James  Clark.  Utrættelig  er  denne 
Mand  i at  undersøge  de  forskjellige  Klimater  og  at  bringe 
Ftisispatologiens  nye  Synspunkter  i væsentlig  Forbindelse 
med  de  klimatiske  Faktorers  Virkninger.  Paa  Grund  af  de 
inflammatoriske  Tilfælde,  han  antager  forbundne  med  Tu- 
berklernes Udvikling,  lægger  han  megen  Vægt  paa  et  varmt 
og  fugtigt,  ensformigt  Klima  og  kommer  saaledes  til  særligt 
at  anbefale  Madeira,  men  han  fastholder  dog  bestandig 
konsekvent  Sygdommens  konstitutionelle  Udgangspunkt,  den 
almindelige  Svækkelsestilstand,  og  er  ikke  blind  for  Madeira- 
luftens slappende  Indvirkning,  tilkjender  saaledes  ogsaa  Rivie- 
rens  inciterende  Luft  en  stor  og  gavnlig  Betydning,  er  forøvrigt 
tilbøjelig  til  at  nøies  med  en  mere  ubestemt  Opfattelse  af 
Klimaskiftets  almindelige  omsteinmeude  Virkning  og,  hvad 
der  navnlig  er  karakteristisk  for  den  ædruelige  engelske 
Forsker,  han  glemmer  over  alle  de  differentiel-klimatologiske 
Hypoteser  ikke,  hvad  der  er  det  Væsentligste,  det  Sikkreste, 
det  mest  Uomtvistelige  i den  klimatisk  - hygieiniske  Terapi: 
Betydningen  af  fuldkommen  ren,  frisk  Lufts  Nydelse  Dag 
og  Nat;  om  denne  Luft  er  lidt  mere  eller  lidt  mindre  fugtig 
eller  varm,  del.  har  mindre  at  betyde,  naar  den  blot  er  ren. 
Clarks  klassiske  Hovedarbejde  « the  sanative  influence  of 
Climate«  proclamerer  allerede  i Fortalen:  «Ren  Lufts  uhyre 
Betydning  med  Hensyn  til  Helbredets  Bevarelse  og  Gjen- 
oprettelse  begynder  nu  først  at  blive  virkelig  vurderet;«  og 
at  Tyngdepunktet  i Ftisisterapien  ligger  her,  gaar  som  en  rød 
Traad  gjennem  hele  Værket.  1 et  særegent  Afsnit  om  Ven- 
tilation paaviser  han  alle  de  skæbnesvangre  Mangler,  der 
klæbe  saavel  ved  Hospitaler  som  ved  private  Boliger,  viser, 
at  Sovekamrene  gjennemgaaende  ere  saaledes,  at  Beboerne 
maa  opholde  sig  i forpestet  Luft  en  Trediedel  af  deres  Liv 
og  ser  deri  en  Hovedkilde  til  hele  den  Svækkelse  i Konsti- 
tutionen navnlig  hos  Børn,  som  fører  til  de  skrofuløse  og 

tuberkuløse  Sygdomsprocesser;  »nærende  Føde  er  ikke  mere 
nødvendig  til  Helbredets  Bevarelse  end  Indaanding  af  frisk 
Luft. » Vi  se  saaledes,  at  Clark  ikke  alene  er  de  For- 
nemmes og  Riges  Klimatolog,  ikke  alene  veileder  i Valg  af 
luxuriøse  Kursteder,  men  at  allerede  han  har  klart  Blik  for  den 
universelle  Opgave,  en  virkelig  rationel  Klimatoterapi  har  at 
arbeide  paa,  og  hvori  der  ogsaa  senere  saavel  fra  engelske 
som  fra  franske  og  tydske  Klinikeres  og  Hygieinikeres  Side 
med  Dygtighed  er  arbeidet. 

Men  denne  udtalt  praktiske  Tendents  i Clarks  Værk 
bar  tillige  meget  hurtig  og  umiddelbart  store  praktiske  Frugter 
for  den  engelske  Ftisisterapi:  Oprettelsen  af  særegne  Ftisis- 
hospitaler.  Det  kunde  ikke  være  Andet  end  at  Englændernes 
altid  ivrige  og  virksomme  Samfundsaand  maatte  komme 
stærkt  i Bevægelse,  saasnart  Clark  og  andre  engelske 
Klinikere  — Graves,  Forbes  og  Andre  — havde  gjort  sær- 
lige Studier  i Brystorganernes  Patologi  og  Terapi  og  havde 
henledet  den  almindelige  Opmærksomhed  paa,  med  hvilke 
Samfundsbrøst  den  ødelæggende  Lungesvindsot  stod  i Sam- 
menhæng, og  hvad  der  nærmest  maatte  gjøres  for  at  mod- 
virke og  hæmme  Udviklingen  af  denne  for  England  ganske 
særlig  frygtelige  Svøbe.  Man  opdagede  da,  at  alle  de  mange 
Hospitaler,  som  den  engelske  Samfundsaand  frivillig  havde 
bygget  og  holdt  i Gang,  ifølge  deres  Statuter  ikke  eller  dog 
kun  vanskeligt  kunde  tage  sig  af  den  skrantende  Skare,  der 
krævede  saa  megen  og  saa  langvarig  Pleie,  og  at,  selv  om 
Hospitalerne  ogsaa  vilde  optage  dem,  fandt  de  i deres  Syge- 
sale  ikke  de  Betingelser,  som  vare  nødvendige  for  al  bringe 
virkelig  Hjælp.  Den  nye  Ftisiologis  Udvikling  fører  saaledes 
i England  hurtigt  til,  ikke  alene  at  man  efter  udvidet  Maale- 
stok  dyrker  Studiet  af  klimatiske  Kursteder,  men  at  man 
etablerer  nye  Kuranstalter  i de  fattige  Syges  Nærhed,  ved 
London,  for  hurtigst  mulig  at  kunne  bringe  dem  under  de 
for  Sygdommens  Paavirkning  gunstige  Forhold.  Disse  nye 
Hospitaler  maatte  altsaa  være  meget  forskjellige  fra  de  tra- 
ditionelle, hvor  man  kun  sørger  for  en  Seng  og  i det  Høieste 
for  et  lille  Natbord  ved  Siden,  paa  hvilket  Opvarteren  kan 
stille  den  Madportion,  som  Reglementet  foreskriver.  Man 
søger  tværtimod  at  realisere  den  store  humane  Opgave  at 
bygge  Anstalter,  hvor  den  Syge  ikke  skal  holdes  fængslet 
til  eller  ved  sin  Seng,  men  hvor  han  kan  finde  Alt  hygge- 
ligt, venligt,  oplivende  indrettet  som  i et  godt  Hjem,  hvor 
han  i alle  Henseender  kau  finde  gunstige  Betingelser  for  at 
roborere  den  svækkede  Konstitution,  og  hvor  man  særlig 

sigter  paa  at  skaffe  gunstige  klimatiske  Forhold  tilveie,  navn- 
lig under  den  for  Hostere  skæbnesvangre  raafugtige  engelske 
Vinter. 

Saaledes  reiser  der  sig  i Begyndelsen  af  Fyrretyverne, 
tildels  under  Clarks  egen  Ægide,  i den  sydvestlige  Udkant 
af  London,  i Brompton,  paa  et  frit  og  luftigt,  mod  Norden- 
vinden beskyttet  Tærræn,  det  første  egentlige  « Hospital  for 
consumption»,  ligesom  alle  andre  londonske  Hospitaler  op- 
ført ved  frivillige  Bidrag.  Den  Komite,  der  sammentraadte 
til  dette  Hverv  — som  alle  gode  engelske  Komiteer  i en  stor- 
artet Udstaffering,  under  Dronningens  og  andre  høikongelige 
Personers  Patronat  og  med  hertugelige  Præsidenter — udtaler 
i sin  Appel  til  Almenheden,  at  medens  saa  godt  som  alle 
Arter  af  Sygdomme  kunne  finde  den  tilbørlige  Hjælp,  er  der 
endnu  næsten  intet  gjort  for  Brystsyge,  skjøndt  denne  Syg- 
dom er  saa  overvældende  hyppig,  at  i Hovedstaden  over  Vs 
af  samtlige  Dødsfald  skyldes  den.  Komiteens  Bestræbelser 
gaa  nu  ud  paa  «at  skaffe  den  Syge  et  temporært  Asyl,  at 
omgive  ham  med  den  Hygge  og  de  Bekvemmeligheder,  som 
han  trænger  saa  meget  til,  at  sikkre  ham  Lægehjælp  og 
Lindring  og  at  yde  ham  aandelig  Trøst  i en  Periode,  hvori 
Sindet  maaske  er  bedst  forberedt  til  at  modtage  med  Fordel 
Religionens  guddommelige  Sandheden*.  En  god  engelsk 
Komite  forsømmer  ikke  den  aandelige  Side.  Komiteen  gjør 
endnu  i sin  Appel  opmærksom  paa  den  store  Betydning 
for  Sygdommens  nøiere  Udforskning,  en  saadan  Institution 
vil  have. 

Ved  Tilstrømning  af  rigelige  Bidrag  — derimellem  et 
meget  stort  fra  Jenny  Lind,  hvis  Navn  den  ene  Fløj  der- 
for bærer  — naaede  Hospitalet  efterhaanden  sit  nuværende 
betydelige  Omfang.  Midt  i en  meget  stor  skyggefuld  Have 
rejser  sig  den  anselige  taarnsmykkede  treetages  Bygning 
med  et  Midterparti  og  store  Fløjbygninger  til  hægge  Sider, 
af  Form  som  et  H.  Den  temmelig  lave  Stueetage  optages 
af  Apotek,  Laboratorier,  polikliniske  Lokaler,  Aftrædelses- 
værelser og  Bopæle  for  forskjellige  Officianter,  Kontorer, 
Vaskeri,  Kjøkken  o.  s.  v.;  de  høje  første  og  anden  Sals- 
etager ere  for  Patienterne,  hin  for  Kvinder,  denne  for  Mænd. 
Den  kvindelige  Afdeling  er  forsigtig  afspærret  mod  mandlig 
Nærmelse;  kun  Hospitalspræsten  har  Værelseri  samme  Etage. 
Hver  af  Etagerne  rummer  noget  over  et  Hundrede  Syge. 
Tæt  nord  for  Hospitalsbygningen  staar  det  anselige  Kapel,  der 
er  forbundet  med  hin  ved  lukkede  Gange,  og  hvori  der  holdes 
Gudstjæneste  fire  Gange  ugentlig.  Hospitalet  er  indrettet  i 

Korridorsystemet,  men  karakteristik  er,  at  de  brede  Korri- 
dorer udmærke  sig  som  den  mest  fremtrædende  Del  af  Eta- 
gen. Medens  de  for  største  Delen  mindre  Værelser  ere 
meget  nødtørftig  udstyrede,  ere  Korridorerne  udrustede  med 
al  mulig  Komfort:  hyggelige  Møbler,  Blomster,  oplivende 
Billeder  paa  Væggene,  Bøger  o.  s.  v. ; i Mellemrummene 
mellem  nogle  af  Værelserne  udvide  Korridorerne  sig  til 
rummelige,  aabne  Sale,  hvor  de  store  Spiseborde  ere  an- 
bragte. Hensigten  med  hele  dette  Arrangement  er  tydeligt: 
de  egentlige  Værelser  ere  kun  til  at  tilbringe  Natten  i,  me- 
dens Patienterne  om  Dagen  netop  skulle  fjærnes  derfra  og 
opholde  sig  i de  udmærket  luftige  Korridorer,  for  saa  vidt 
de  ikke  kunne  komme  ned  i den  store  Have,  hvilket  for  Øv- 
rigt yderligere  lettes  de  Debile  ved  et  Hejseapparat,  derstaar 
i Forbindelse  med  Dampmaskinen.  Ventilationen  foregaar  dels 
ved  en  aktiv  Udsugning  af  Korridorer  og  Værelser  ved  Hjælp 
af  Dampkraften,  dels  ved  de  aabne  Kaminer,  hvori  der  efter 
gammel  engelsk  Skik  ogsaa  fyres  lidt  i Sommertiden,  og  ved 
Ventilaabninger  saa  vel  ud  i Skorstenene  som  i Ydervæg- 
gene; man  er  saa  skrupuløs  med  Hensyn  til  Luftens  Ren- 
hed, at  endog  Forbrændingsprodukterne  af  det  over  Kaminen 
anbragte  Gasblus  omhyggelig  ledes  ud  i Skorstenen  gjennem 
et  eget  Rør.  Opvarmningen  sker,  foruden  ved  Kaminerne, 
i den  ene  Halvdel  af  Bygningen  ved  ophedet  Luft,  i den  an- 
den ved  Vand.  For  et  Par  Aar  siden  har  Komiteen  desuden 
kjøbt  flere  Gaarde  paa  den  anden  Side  af  Gaden,  hvilke  den 
vil  forbinde  med  Hospitalet  ved  en  Tunnel  under  Gaden  og 
hvori  den  nu  er  i Færd  med  at  indrette  saa  vel  Sygesale 
til  dem  af  de  Ventende,  der  trænge  mest  til  Indlæggelse, 
som  ogsaa  Værelser  til  poliklinisk  Brug ; knyttet  til  Hospitalet 
findes  tillige  et  Hjem,  beliggende  i Nabodistriktet  Chelsea, 
hvilket  optager  de  Syge,  indtil  Hospitalet  kan  skaffe  Plads,  og 
ligeledes  giver  den  et  temporært  Tilflugtssted  efter  Udskri- 
velsen, indtil  de  kunne  komme  ind  i en  Beskjæftigelse. 

Bromptonhospitalet  behandler  saaledes  sine  Syge  dels  i 
Anstalsen  selv,  in-patients,  dels  erholde  de  kun  fri  konsul- 
tativ Lægehjælp  og  Medicin  derfra,  out- patients;  af  disse 
sidste  behandles  et  meget  stort  Antal,  i 1872  over  12000. 
Ligesom  i andre  engelske  Hospitaler  optages  Syge  kun  i Følge 
en  skriftlig  Anbefaling  fra  en  Governor  o:  en  større  Bidrag- 
ydende, men  samtlige  dirigerende  Læger  (the  medical  board) 
have  dog  en  Art  Overskjøn,  og  maa  erklære  Vedkommende 
for  skikkede  til  Optagelse;  selvfølgelig  komme  de  tidlige 
Stadier  af  Brystliden  fortrinsvis  i Betragtning.  Den  hele  Knr 
og  Pleje  er  fuldstændig  gratis.  1 Følge  Reglementets  For- 

skrift  staa  de  Syge  op  Kl.  l1te  om  Sommeren  , Klokken  8 
om  Vinteren  (for  saa  vidt  de  ikke  af  særegen  Grund  ere 
sængeliggende)  begive  sig  ud  i Korridorens  Spisesal  Kl.  81te 
til  Frokost,  spise  til  Middag  Kl.  1,  nyde  den  engelske  Efter- 
middagste Kl.  5,  spise  til  Aften  Kl.  8 og  gaa  i Sæng  Kl.  9. 
Tiden  for  Maaltiderne  er  saaledes  overensstemmende  med 
den  tarvelig  - borgerlige  engelske  Levevis,  men  Kosten  er  i 
øvrigt  meget  substantiel,  kjødrig  og  uddeles  ikke  i Fortioner; 
de  kunne  spise  saa  meget,  de  ville,  Alt  serveres  i Overdø- 
dighed.  Extradiæt  af  Æg,  stærkt  01,  Vin  o.  s.  v.  bevilges 
desuden  i store  Kvantiteter  og  med  den  yderste  Liberalitet, 
og  intet  Spørgsmaal  høres  hyppigere  under  Lægens  Stue- 
gang end  det  elskværdige:  «anything  you  want?« 

Del  vil  fremgaa  af  denne  korte  Skizzering  af  Brompton- 
hospitalets  Indretning,  at  Komiteen  med  Held  har  arbejdet 
paa  Løsningen  af  den  betydningsfulde  Opgave,  at  skabe  ikke 
et  traditionelt  Hospital  for  sængeliggende  Patienter,  men  et 
heldbringende  Asyl  for  en  ejendommelig  Klasse  af  kroniske 
Lidende;  baade  med  Hensyn  til  Patienternes  legemlige  og 
sjælelige  Velvære  er  der  skaffet  saa  mange  gunstige  Betin- 
gelser tilveje,  at  det  opmuntrende  Indtryk  af  almindelig  Til- 
fredshed, man  faar  ved  at  besøge  Hospitalet,  vist  nok  er 
paalideligt.  Vel  er  den  storartede  Humanitet,  som  her  har 
været  og  er  saa  energisk  virksom,  nøje  knyttet  til  et  inten- 
sivt kirkeligt  Bigotteri  og  derfor  heller  ikke  fri  for  den  Ind- 
snævrethed  og  det  Tryk,  som  med  Nødvendighed  maa  led- 
sage det;  vel  er  den  præstelige  Indflydelse  sikkert  paa  for- 
skjellige  Punkter  mere  fremtrædende,  end  man  vel  fra  ikke- 
orthodox  Side  kunde  ønske.  Men  de  Syge  tage  dog  i det 
Hele  næppe  nogen  Skade  deraf,  tværtimod  giver  det  jo  de 
Svagelige  altid  en  sikker  Beroligelse,  at  de  hvile  i den  for- 
jættelsesrige Kirkes  Skjød  og  vide  sig  under  dens  mægtige 
og  kjærlige,  ud  over  Tid  og  Rum  gaaende  Beskyttelse.  Og 
Samfuudsaanden  er  endnu  ikke  anderledes  udviklet  — og  mindst 
i England  — end  at  enhver  ret  kraftig  og  solid,  praktisk 
human  Organisation  næsten  med  Nødvendighed  maa  have  en 
kirkelig  Basis ; den  moderne  Tids  rent  humane  Livsanskuelse 
har  hidtil  væsentligt  kun  været  teoretisk  virksom. 

Men  ganske  sikkert  følger  der  dog  væsentlige  Ulæmper 
med  denne  engelske  Barmhjertighedsorganisation.  Den  Om- 
stændighed, at  Syge  kun  kunne  komme  til  at  nyde  godt  af 
Hospitalet  ved  Hjælp  af  en  Governors  Rekommendation,  er 
saaledes  meget  uheldig,  og  Lægerne  klage  stærkt  over,  at 
Hospitalet  derved  belæmres  med  Patienter,  som  i Følge  Syg- 

dommens  Beskaffenhed  eller  i Følge  deres  Formuesomstæn- 
digheder ikke  burde  optages  til  Kur.  En  endnu  større  Ulæmpe 
afgiver  den  Konsekvens  af  Barmhjertighedssystemet,  at  Ho- 
spitalslægerne ogsaa  maa  være  »barmhjertige » o:  maa  ar- 
bejde uden  noget  pekuniært  Vederlag,  Ved  Bromptonhospi- 
talet  er  der  adjungeret  to  "Consulting  physicians« , gamle 
og  store  ftisiolog iske  Avtoriteter,  for  Øjeblikket  den  ældre 
Williams  og  Walshe,  fem  egentlige  Overlæger,  der  nær- 
mest lede  Behandlingen  af  in-patients  og  fem  « assistant  phy- 
sicians#,  yngre,  dog  ikke  hel  unge  IVlænd,  der  væsentlig  be- 
sørge hele  Skaren  af  out -patients,  og  endelig  en  »resident 
medical  officer«,  der  bor  paa  Hospitalet  og  skal  anvende  sin 
hele  Tid  til  dets  Tjæneste ; denne  sidste  er  den  eneste  løn- 
nede Læge.  (For  Øvrigt  er  der  dog  nu  Tale  om  at  tilstaa 
ogsaa  de  andre  Læger  et  lille  aarligt  Gratiale).  Vel  fører 
den  hidtidige  Ordning  ved  Brompton  som  ved  andre  Hospi- 
taler ikke  til,  at  disse  have  vanskeligt  ved  at  faa  Læger  an- 
satte, thi  der  er  nok,  som  gjerne  ville  beklæde  saadanne 
Poster  om  ikke  just  af  Barmhjertighed,  saa  for  Ærens  og 
den  indirekte  Fordels  Skyld;  en  saadan  Hospitalsansættelse 
er  Vejen  til  at  blive  bekjendt  og  anset.  Men  den  fører  til, 
at  Lægerne  kun  anvende  saare  liden  Tid  paa  deres  Hospital, 
at  de  egentlig  dirigerende  Læger  kun  se  deres  Serviser  én 
eller  allerhøjst  to  Gange  ugentlig,  og  at  hele  det  øvrige  Læge- 
tilsyn betros  til  den  residerende  Læge,  for  det  Meste  en 
ung  ikke  promoveret  Mand  uden  videre  Uddannelse  i spe- 
ciel Retning,  en  Mand,  der  oftest  heller  ikke  har  havt  Lej- 
lighed til  at  blive  bekjendt  med  fremmede  Forhold,  og  som 
derfor  ogsaa  let  kan  være  noget  hildet  i det  snævre  Blik  og 
den  Fortabthed  i egen  Ufejlbarhed,  der  nok  af  og  til  findes 
mellem  de  egentlig  engelske  Englændere  — som  ogsaa  an- 
detsteds i Verden.  Lider  nu  ikke  den  Syge  nogen  særdeles 
Overlast  ved  denne  Ordning,  saa  er  den  i ethvert  Tilfælde 
til  Skade  for  den  mere  videnskabelige  Side  i Hospitalsvirk- 
somheden, og  hvad  specielt  Brompton  angaar,  saa  har  den 
smukke  sidste  Passus  i de  oprindelige  Statuter,  at  Institu- 
tionen skulde  sikkre  Lægevidenskaben  en  videre  Udforskning 
af  den  paagjældende  Klasse  Sygdomme,  sikkert  derved  tabt 
i Betydning.  Der  var  unægtelig  navnlig  i Hospitalets  tidli- 
gere Leveaar  ogsaa  i den  Henseende  en  frugtbar  Periode, 
hvor  Hospitalslægerne  dels  i Fællesskab,  dels  enkeltvis  (navn- 
lig Walshe),  bearbejdede  det  store  Materiale  med  megen 
Omhu,  i Øvrigt  nærmest  efter  Louis’s  exakt  empiriske  Stati- 
stik som  Forbillede.  Det  var  ogsaa  fornemmelig  disse  Un- 

dersøgelser1),  som  skaffede  Brompton  dets  ftisiologiske  Ry 
ogsaa  i Udlandet.  Vel  er  ogsaa  i de  senere  Aar  Bromptons 
Materiale  blevet  benyttet,  saaledes  af  dets  mangeaarige  Læge 
Pollock,  der  for  en  halv  Snes  Aar  siden  udgav  et  aand- 
fuldt,  særlig  i almindelig  patologisk  - terapevtisk  Henseende 
interessant  Værk  «the  elements  of  prognosis  in  consump- 
tion»,  ligesom  ogsaa  det  for  faa  Aar  siden  udkomne  Arbejde 
af  bægge  Lægerne  Williams,  Fader  og  Søn:  «pulmonary 
consumption,  its  nature,  varieties  and  treatment«  frembyder 
adskillige  Observationsresultater  fra  Brompton,  hidrørende 
fra  den  yngre  Wil  1 iam s’s  Ansættelse  der.  Men  det  er  dog 
umiskjendeligt,  at  den  egentlige  exakt-induktive  Detailforsk- 
ning ikke  har  været  dyrket  ret  meget  der  i de  senere  Aar,  og 
for  Øjeblikket  mærker  man  kun  lidet  dertil,  naar  da  und- 
tages de  ganske  vist  netop  i de  senere  Aar  indførte  regel- 
mæssige Legemsvejninger.  Hvad  særlig  den  terapevtiske  in- 
duktive Detailforskning  angaar,  saa  kan  den  vist  nok  siges 
at  befinde  sig  i en  temmelig  høj  Grad  af  Stagnation.  Der 
mærkes  ikke  Spor  til  alle  de  Forsøg  med  specifike  Midler, 
hvormed  nyere  franske  Ftisiologer  i lykkelig  Sangvinitet  have 
havt  saa  travlt  (t.  Ex.  Jod,  Arsenik,  Mercur  o.  s.  v.)  og  de 
af  Hospitalet  aarlig  udgivne  reports  indeholde  ved  Siden  af 
de  imponerende  Lister  over  Patroner  og  Bidrugydende  kun 
en  summarisk  Angivelse  af,  hvormange  der  er  døde  og  hvor- 
mange  der  er  udskrevne  «mer  eller  mindre  bedrede«.  Men 
man  vilde  imidlertid  gjøre  Londonerlægerne  højlig  Uret  ved 
i dette  Forhold  blot  at  se  en  Følge  af  det  uheldige  System 
med  Overlægernes  sjældne  Besøg  eller  et  Udtryk  for  en  om- 
siggribende interresseløs  og  sløv  Routine;  tværtimod,  den 
væsentlige  Grund  dertil  ligger  utvivlsomt  dyhere  og  er  af  en 
langt  mere  respektabel  Natur.  Jeg  tror  i det  Mindste  at 
maatte  søge  Grunden  i intet  Mindre  end  i en  dyb  og  alvor- 
lig Skepticisme  lige  overfor  den  farmakologiske  Terapi,  en 
Skepticisme,  som  de  forbeholdne,  i deres  ydre  Optræden 
saa  positiv- konservative  Englændere  naturligvis  paa  ingen 
Maade  bære  til  Skue,  men  som  derfor  maaske  netop  gjør 
sig  gjældende  i deres  egentlige  Grundanskuelse  med  saa 
meget  større  Intensitet.  Ved  en  personlig  Iagttagelse  af 
Ftisisterapiens  aktuelle  Karakter  i Brompton,  ligesom  ogsaa 
i andre  lignende  Hospitaler,  bliver  det  efterhaanden  klart,  at 
det,  Lægerne  tillægge  virkelig  terapevtisk  Betydning,  det  er 
de  almindelige  hygiejnisk-diætetiske  Betingelser,  medens  de 


*)  Medical  report  of  the  hosp.  for  consumption  1849.  — Walshe  Re- 
port on  pulmonary  phthisis  (the  British  and  foreign  review  1849). 

i Øvrigt  forholde  sig  væsentlig  indifferent;  naturligvis  anvende 
de  sædvanlige  symptomatiske  Lindringsmidler,  ligesom  ogsaa 
de  saakaldte  Tonica,  naturligvis  benytte  de  som  gode  kon- 
servative Englændere  alle  de  gamle  arvede,  komplicerede 
Medikamentformler  og  forsmaa  end  ikke  at  vise  deres  dybe 
Respekt  tor  den  gamle  Aand  ved  selv  at  komponere  nye 
om  muligt  end  mere  komplicerede,  men  nogen  alvorlig  Tro 
paa  deres  reelle  Betydning  mærkes  paa  ingen  Maade;  Pol- 
lock  siger  betegnende  nok,  men  med  engelsk  Forbehold,  i 
sin  filosoferende  Indledning  til  Terapien  af  Ftisis:  «vi  be- 
finde os  i en  forbigaaende  Periode  af  Vantro,  og  det  er  nok 
muligt,  at  vi  ikke  kunne  betragte  Medikamenterne  paa  den 
Maade  og  med  den  Alvor,  hvormed  vore  Forfædre  søgte 
dem.« 

Imidlertid  er  der  dog  et  halv  specifikt  Middel,  som  den 
londonske  Ftisioterapi  under  sin  nyere  Udvikling  urokkelig 
har  holdt  fast  ved,  nemlig  Levertran,  et  Middel,  i Anledning 
af  hvilket  den  gamle  Williams  med  Selvfølelse  siger,  at 
han,  der  i næsten  et  halvt  Aarhundrede  uafbrudt  har  stude- 
ret Ftisis  og  i over  en  Fjerdedel  af  Aarhundredet  har  an- 
vendt Trannen,  deri  har  fundet  det  eneste  Middel,  som  paa 
nogen  Maade  kunde  fortjæne  at  betegnes  som  et  Lægemid- 
del i denne  Sygdom.  Walshe  udtaler  sig  ligeledes  ube- 
tinget gunstigt  om  den,  tilkjender  den  »remarkable  powers«, 
og  ingen  af  den  yngre  Slægt  har  vovet  principielt  at  drage 
Nytten  af  Levertran  i Tvivl,  om  end  En  og  Anden  har  til- 
ladt sig  at  fremhæve  saadanne  Tilfælde,  hvori  den  vanske- 
lig taales  eller  endog  gjør  ligefrem  Skade,  og  som  Følge 
deraf  ogsaa  har  dristet  sig  til  at  foreslaa  Surrogater  for  den. 
Som  en  saadan  ejendommelig  Londonerinvention  maa  navn- 
lig et  Middel  nævnes,  der  af  Opfinderen,  Dr.  Dobell,  er 
blevet  benævnet  «pancreatic  emulsion«  og  som  saadan  op- 
træder med  store  Prætensioner.  Det  er  nemlig  den  prak- 
tiske Frugt  af  en  patogenetisk  Teori , som  denne  spekulativ 
begavede  Læge  har  fremsat,  og  i Følge  hvilken  Ftisis  be- 
tinges  af  en  mangelfuld  Fedtassimilation,  der  igjen  antages 
afhængig  af  en  Mangel  i Bugspytkjertlens  Funktion.  Han 
har  da  søgt  rationelt  at  tage  Sygdomsprocessen  ved  Roden, 
idet  han  har  komponeret  en  Emulsion  af  et  solidt  Fedtstof 
med  Pankreassaften  af  Svin.  Den  gives  Teskefuldvis  udrørt 
i Mælk  eller  et  andet  Menstruum;  oftere  bruges  dog  Lever- 
tran tillige.  I det  lille  «royal  infirmary  for  diseases  of  the 
chest»,  hvor  han  er  Læge,  har  han  havt  særdeles  gode  Re- 
sultater dermed,  navnlig  tydelig  Tiltagen  i Vægt;  senere  er 
Midlet  gaaet  over  i den  private  Praktik,  men  har  dog  ikke 


kunnet  skaffe  si?  Indfang  i Brompton,  skjønt  i Øvrigt 
Walshe  i den  sidsle  Udgave  af  sit  store  Værk1)  har  givet 
det  en  om  end  kun  svag  Anbefaling;  men  saa  har  ogsaa 
Bromptons  «senior  Consulting  physician » Williams  med 
Styrke  og  ægte  Celebritetværdighed  afvist  et  saa  formasteligt 
Forsøg  paa  at  ville  stille  Levertrannen  i Skygge  og  endog 
overvældet  Dr.  Dobell  med  gammelengelsk  dydig  Indigna- 
tion, fordi  denne  kun  lader  Emulsionen  fabrikere  hos  et  en- 
kelt kemisk  Firma  og  bestandig  har  søgt  at  opretholde  dets 
Eneberettigelse.  Lige  saa  lidt  som  Pankreasemulsionen  har 
et  andet  halv  specifikt  Middel,  der  i de  sidste  Aar  har  gjort 
den  sædvanlige  Runde  gjennem  Evropa,  den  russiske  Ku- 
mvs,  kunnet  vinde  Indgang  i Brompton,  skjønt  ogsaa  dette 
Middel  har  en  meget  ihærdig  Londonerlæge  til  Talsmand; 
Levertrannen  bevarer  sit  Hegemoni  ubeskaaret  og  anvendes 
saa  gjennemgaaende  i Bromptons  Servicer,  at  man  for  Nem- 
heds Skyld  har  Ordinationen  trykt  paa  gummibestrøgne  Sed- 
ler, hvilke  da  som  et  Stempelmærke  paaklæbes  Patienternes 
Sængesedler:  «cod-liver  oil,  a table  spoon-ful  twice«.  Den 
tages  i Reglen  i et  «tonisk»  Menstruum  o:  et  Bitterstof  eller 
en  Syre,  ved  meget  svag  Fordøjelse  tilsættes  undertiden  en 
lille  Dosis  Stryknin  efter  den  ældre  Wil  liam  s’s  Anbefaling. 

Saaledes  er  for  Øjeblikket  den  almindelige  Karakter  af 
den  Londonske  Ftisioterapi,  særlig  illustreret  ved  Bromptons 
Hospital. 

Det  andet  Brysthospital,  der  byggedes  faa  Aar  efter 
Brompton  i den  modsatte,  nordostlige  Yderkant  af  London  i 
Distriktet  Oldlord,  tæt  ved  den  smukke  Victoriapark , efter 
hvilken  Hospitalet  ogsaa  benævnes,  er  i det  Hele  en  Efter- 
ligning af  Brompton,  dog  med  nogle  mere  eller  mindre  væ- 
sentlige Afvigelser.  Som  det  fremgaar  af  Victoriapark- Ho- 
spitalets egentlige  Navn:  «the  city  of  London  Hospital  for 
Diseases  of  the  chest»,  er  Hensynet  til  rtisis  ikke  her  saa 
prædominerende,  og  man  finder  her,  navnlig  i enkelte  store 
Sygesale,  alle  mulige  akute  og  kroniske  Lunge-  og  Hjærte- 
sygdomme  samlede.  1 Sammenhæng  med  dette  videre  Om- 
raade  i Hospitalets  Virksomhed  staar  den  Bestemmelse,  at 
en  Syg  ordentligvis  ikke  maa  blive  i Hospitalet  længere  end 
6 Uger,  medens  der  i Brompton  ikke  statutmæssig  er  sat 
nogen  bestemt  Tidsgrænse.  I Victoriaparkhospitalets  Sta- 
tuter aabeubarer  der  sig  for  saa  vidt  en  mere  human  Aand, 
som  der  udtrykkelig  erklæres,  at  det  giver  lige  Rettigheder 


) A practical  treaticc  on  the  diseases  of  the  Lungs.  1871.  S.  487. 

og  Privilegier  til  Alle , uden  noget  som  helst  Hensyn  til  de 
Syges  Religion.  Kuren  er  ogsaa  her  fuldstændig  gratis. 
Hospitalet  har  for  nylig  modtaget  en  Udvidelse  og  rummer 
nu  henved  halvandet  Hundrede  Patienter;  det  er  i flere  Hen- 
seender noget  mere  komfortabelt  indrettet  end  Brompton  og 
har  gode  Badeværelser,  Sale  til  selskabelige  Sammenkom- 
ster, ligesom  der  i det  Hele  fra  Komiteens  Side  gjøres  Me- 
get for  at  underholde  og  opmuntre  de  Syge  under  Ophol- 
det der. 

Naar  saaledes  Victoriaparkhospitalet  væsentlig  kun  er  en 
Gjentagelse  af  det  første  specielle  Brysthospital , maa  denne 
Omstændighed  dog  paa  ingen  Maade  opfattes,  som  om  de 
ledende  terapevtiske  Ideer,  der  førte  til  Oprettelsen  af  disse 
ejendommelige  Anstalter,  dermed  havde  udtømt  sig.  Tvært- 
imod, Bestræbelserne  fortsættes  poa  en  meget  betydnings- 
fuld Maade,  der  viser  standhaftig  Energi  og  fast  Tro  paa, 
at  man  her  er  kommen  ind  paa  den  rette  Vej.  Den  frem- 
adskridende Udvikling  viser  sig  nu  i,  at  den  terapevtiske 
Bestræbelse  vender  sig  fra  Hovedstaden  og  fæster  Opmærk- 
somheden paa  gunstigere  klimatiske  Lokaliteter,  paa  den 
engelske  Kanalkyst,  hvis  vestlige  Del  navnlig  udmærker  sig 
ved  et  ejendommeligt  mildt  ensformigt  Klima,  hvorpaa  og- 
saa Clark  alvorlig  havde  henledet  Opmærksomheden.  De 
meteorologiske  Iagttagelser  have  paa  enkelte  Punkter,  der 
ved  anselige  Højdestrøg  ere  i Læ  mod  nordlige  Vinde,  vist 
et  Vinterklima,  der  er  næsten  lige  saa  mildt  som  i mange  af 
Sydens  Kurstationer,  t.  Ex.  omtr.  lige  med  Pau  og  Venedig; 
de  daglige  Temperaturdifferenser  ere  smaa,  Fugtighedsgraden 
høj,  altsaa  et  kjøligt  «Madeiraklima»  af  udtalt  sedativ  Ka- 
rakter, kun  med  en  ubehagelig  Tilgift  af  en  god  Del  Kanal- 
taage.  Sommertemperaturen  er  derimod  lavere  end  i Lon- 
don eller  det  engelske  Indland.  Paa  dette  gunstige  Kyst- 
strøg har  der  efterhaanden  rejst  sig  Kursteder  af  Betyd- 
ning baade  for  indenlandske  og  udenlandske  Ftisikere,  og 
derimellem  har  Byen  Torquay  ved  Torbay  i Devonshire  i det 
Mindste  indtil  for  faa  Aar  siden,  indtaget  den  første  Rang. 
Hertil  bidrog  nu  ikke  alene  de  klimatiske  Fordele,  men  og- 
saa selve  Byens  og  det  omgivende  Landskabs  Skjønhed. 
Byen,  der  har  nogle  og  tyve  Tusinde  Indvaanere,  ligger 
overordenlig  malerisk  paa  og  mellem  flere  mod  Bugteu  stejle 
Høje,  adskilte  ved  dybe  Dale,  og  bestaar  med  Undtagelse  af 
et  lille  centralt  Parti  udelukkende  af  større  og  mindre  Vil- 
laer omgivne  af  rigt  udstyrede  Haver.  Størte  Delen  aflnd- 
vaanerne  bestaa  af  velhavende  Englændere  og  Udlændinge, 

der  have  valgt  dette  indtagende  Sted  til  deres  blivende  Op- 
holdssted, ofte  for  Øvrigt  af  Helbredshensyn.  Er  man  saa 
heldig,  saaledes  som  jeg  har  været,  at  komme  dertil  i den 
bedste  Foraarstid,  gjør  Byen  et  saa  fortryllende  Indtryk, 
som  maaske  næppe  nogen  anden  By  i Verden.  Dens  Om- 
givelser minde  om  de  mest  glimrende  Punkter  paa  Rivieren, 
og  mangler  end  den  mægtige  sneklædte  Alpekæde  som  Bag- 
grund, saa  er  til  Gjengjæld  Devons  Vegetation  mere  rig  og 
yppig  end  Norditaliens.  I Følge  Vivians  mangeaarige  Ob- 
servationer i Torquay  er  Middeltemperaturen  i Vintermaa- 
nederne  44,7°  F.  (5,5°  R.);  Sne  falder  meget  sjældent  og 
bliver  ikke  liggende  mere  end  en  enkelt  Dag.  En  mange- 
aarig  Læge  i Torquay,  Dr.  Radclyffe  Hall,  en  af  Clarks 
talentfulde  Disciple,  har  i et  udførligt  Skrift  (Torquay  in  its 
medical  aspect  as  a resort  . for  pulmonary  invalids  1857) 
gjort  Rede  for  Stedets  klimatiske  Forhold  og  deres  Virkning 
paa  Brystlidende,  og  derefter  blive  de  særlige  Indikationer 
for  Torquay:  det  tidlige  Stadium  af  de  mere  aktive  Ftisis- 
former,  Bronkialastma  og  i det  Hele  tørre  Bronkiter1).  I 
Øvrigt  bevirker  Stedets  ejendommelige  Konfiguration,  at  man 
her  som  i Nizza  faar  flere  klimatiske  Zoner  med  ikke  ringe 
indbyrdes  Differens,  hvilket  Forhold  efter  R.  Hall  kan  be- 
tegnes kort  saaledes:  Torquay  mellem  Højene  virker  se- 

dativt, T.  paa  Højene  toniserende. 

I dette  Kursted  fremstod  det  første  engelske  Provins- 
hospital for  Brystlidende,  idet  et  Privathus  i Begyndelsen  af 
det  6te  Decennium  kjøbtes  og  indrettedes  dertil:  Western 

hospital  for  patients  of  a consumptive  tendency.  Det  ses 
af  denne  Betegnelse,  at  alle  videre  fremskredne  Tilfælde  ere 
udelukkede;  imidlertid  klage  Lægerne  stærkt  over,  at  der 
dog  tilsendes  hektiske,  ja  undertiden  døende  Patienter.  End- 
videre optages  kun  Voxne  og  kun  Syge  fra  visse  bestemte 
Grevskaber  af  England;  dog  kunne  ogsaa  Syge  fra  andre 
Landsdele  optages,  for  saa  vidt  der  fra  saadanne  modtages 
aarlige  Bidrag  til  et  vist  Beløb.  Hospitalet  er  en  ikke  vi- 
dere anselig  toetages  Bygning,  der  ligger  paa  den  sydlige 
Skraaning  af  en  af  Højene.  Det  rummer  omtrent  50  Syge, 
der  ere  fordelte  saaledes,  at  Mændene  bo  i Stuen,  Kviuderne 
paa  1ste  Sal.  I hver  Etage  er  der  foruden  Sovesale  med 


‘)  Saaledes  udtaler  sig  ogsaa  R oh  den  i «klimatische  Kurorte  und 
Schwindsuchtshospitåler  in  Sud-England»  (Archiv  d.  tteilk:  T.  XIV. 
1873)  — en  Opsats,  der  har  været  mig  til  Nytte  og  Vejledning  paa 
flere  Punkter. 

5 — 12  Sænge  en  stor  Spisesal,  hvori  Patienterne  maa  op- 
holde sig,  naar  Vejret  hindrer  dem  i at  komme  ud.  Op- 
varmningen sker  ved  sædvanlige  Kaminer,  Luftfornyelsen  ved 
Ventiler  i Ydervæggene  og  i Vinduerne.  En  vigtig  Bestem- 
melse er,  at  de  Syge  kunne  blive  og  i Reglen  ogsaa  blive 
i Kur  i 8 Maaneder,  fra  1ste  Oktbr.  til  1ste  Juni.  De  øv- 
rige 4 Maaneder  er  Hospitalet  lukket,  ikke  just  paa  Grund 
af  den  stærke  Hede;  thi  Sommeren  er  netop  som  allerede 
nævnet  kjøligere  her  end  i London  eller  det  engelske  Ind- 
land, men  fordi  den  fugtige  Luft  dog  i disse  Maaueder  har 
en  noget  slappende  (« relaxing •> ) Karakter,  og  fordi  det,  som 
R.  Hall  i Clarks  Aand  stærkt  har  urgeret,  anses  for  hel- 
digt, at  de  Brystlidende  underkastes  et  Klimaskifte  og  navn- 
lig tilbringe  nogle  Sommermaaneder  i en  mere  inciterende 
Luft.  Til  Hospitalet  er  der  knyttet  flere  Læger,  som  senior 
physician  en  gammel  elskværdig  og  livlig  Mand,  Dr.  Nan- 
kivell;  ingen  af  Lægerne,  men  kun  en  Inspektrice,  «the 
matron«,  bor  paa  Hospitalet.  Resultaterne  have  været  me- 
gettilfredsstillende; af  Patienterne  i de  sidste  ti  Aar,  i hvilken 
Tid  regelmæssige  Legemsvejninger  ere  foretagne,  have  om- 
trent de  to  Tredjedele  under  Opholdet  tiltaget  i Vægt.  Ku- 
ren er  ogsaa  her  aldeles  gratis.  En  Aarsrapport,  der  rig- 
tignok er  nogle  Aar  gammel,  viser  et  selv  for  et  tarveligt 
Hospital  meget  lavt  Budget,  de  samtlige  Udgifter  (Skatter  og 
andre  Udgifter  til  Grund  og  Bygning  iberegnede)  kun  lidt 
over  800  f,  hvilket  for  et  Gjennemsnitstal  af  henved  50  Pa- 
tienter i 8 Maaneder  ikke  bliver  mere  end  knapt  4 Mk.  dansk 
daglig  pr.  Patient.  Mellem  Udgifterne  figurerer  Slagterreg- 
ningen som  den  største  Post  (163  £);  Apotekerregningen 
kun  42  £ o:  knapt  3 Sk.  dansk  daglig  pr.  Patient. 

Mere  Interesse  end  dette  lille  Hospital  har  et  nyere, 
som  nogle  Aar  senere  oprettedes  i Bournemouth,  et  Søbade- 
sted («watering  place«),  der  ligger  noget  østligere  end  Tor- 
quay  ved  den  store  aabne  Bugt,  som  begrænses  mod  Øst 
af  Øen  Wights  høje  Klinter  og  mod  Vest  af  den  sandede 
Halvø  Purbeck.  Bournemouth,  der  har  sit  Navn  efter  den 
lille  Aa  Bourne,  som  løber  midt  gjennem  Byen,  er  bygget 
paa  en  Gruppe  vældige  sandede  Høje,  der  falde  stejlt  af  mod 
Søen,  og  ere  bevoxede  med  Lyng  og  kjæmpemæssige  Naale- 
træer,  en  Hedevegetation,  som  derfra  strækker  sig  langt  ind 
i Landet  til  alle  Sider.  Midt  i denne  storartede  duftende 
Urskov  har  der  da  rejst  sig  en  elegant  Badeby,  bestaaende 
af  Villaer,  der  med  deres  yppige  engelske  Haver  gruppere 
sig  malerisk  paa  Bakkerne  og  skjule  sig  imellem  Naale- 

ræerne;  Jærnbanestationen  ligger  endnu  fuldkommen  skjult 
nde  i Granskoven.  Denne  ejendommelige  forfriskende  Lo- 
kalitet kom  for  nogle  Decennier  siden  hurtigt  i Ry  som  en 
watering  place,  der  konkurrerede  med  Hastings  og  Eastbourne, 
og  snart  fik  den  ogsaa  et  Navn  som  klimatisk  Kursted  for 
Ftisikere  ved  Siden  afTorquay  ogPenzance;  allerede  C la  rk, 
der  sammenligner  Hedelandskabets  Udseende  med  de  skotske 
Høilandes,  henleder  Opmærksomheden  paa  den  særegne  Be- 
tydning for  Luftvejssygdomme,  som  kan  antages  at  være 
knyttet  til  et  saadant  Steds  ejendommelige  Naturforhold,  og 
Klimatologen  Ro  liden  udtaler  i sin  nævnte  Opsats  om 
Bournemouth,  at  »Forbindelsen  af  Søluft  med  de  atmosfæ- 
riske Forandringer,  som  betinges  af  en  vældig  Naaletræshede, 
maa  sammen  med  de  Fordele,  som  ere  fælles  for  Englands 
Sydkyst,  udgjøre  et  ejendommeligt  Komplex  af  gunstige  Mo- 
menter.« Vinterens  Middeltemperatur  er  ikke  fuldt  saa  høj 
som  Torquays,  men  saa  er  til  Gjengjæld  Luften  mere  klar 
og  ren. 

Bromptons  Komite,  som  snart  opdagede,  at  dens  In- 
stitution pegede  hen  paa  en  videre  Udvikling  af  den  samme 
terapevtiske  Tanke,  og  at  navnlig  de  klimatiske  Betingelser 
ikke  kunde  blive  fyldestgjørende  i et  Londonerhospital,  sendte 
i Begyndelsen  af  Halvtredserne  en  Delegation  ned  til  Syd- 
kysten for  at  finde  et  godt  Sted  til  Anbringelsen  af  et  Fi- 
lialhospital og  valgte  med  Clarks  Samstemning  Bourne- 
mouth. Her  rejste  sig  da  paa  den  sydlige  Skraaning  af  en 
af  Højene,  altsaa  beskyttet  mod  Nordenvinden,  en  lille  Byg- 
ning, foreløbig  indrettet  for  15  Syge  af  hvert  Kjøn.  Den 
blev  taget  i Brug  i 1865,  men  efter  et  Par  Aars  Forløb  viste 
det  sig,  at  Bromptons  Komite  ikke  formaaede  at  holde  Fore- 
tagendet oppe;  den  traadte  da  fuldstændig  tilbage,  og  det 
nye  klimatiske  Asyls  Hovedvelgjører , Mr.  Pannel,  tog  da 
selv  Sagen  i Haand,  fik  dannet  en  ny  Komite,  og  i Løbet 
af  nogle  Aar  blev  Hospitalet  betydelig  udvidet;  for  nylig  er 
igjen  en  videre  Tilbygning  kommen  til,  og  nu  præsenterer 
«the  national  sanatorium  for  consumption  and  diseases  of 
the  chest«  sig  som  en  anselig  toetages  Bygning  med  ud- 
strakt terrasseformet  Haveterræn  og  med  Plads  for  62  Syge, 
Mændene  og  Kvinderne  fordelte  i to  Etager  som  i Torquay. 
Det  modtager  i Følge  Fundatsen  kun  de  Ftisikere,  der  give 
grundet  Udsigt  til  blivende  Bedring,  for  Øvrigt  fra  alle  Dele 
af  England  (derfor  Betegnelsen  »national«)  og  af  alle  Reli- 
gionsbekjendelser.  Hospitalets  Udstyrelse  med  brede  Korri- 
dorer o.  s.  v.  er  nærmest  en  Efterligning  af  de  Londonske 

Institutioners,  kun  er  hele  Udstyrelsen  af  Værelserne  og  Kor- 
ridorerne mere  elegant  og  Forplejningen  mere  udsøgt  (5 
Maaltider),  hvilket  igjen  hænger  sammen  med  den  Omstæn- 
dighed, at  Patienterne  her  yde  Betaling  for  deres  Kur,  de 
fleste  dog  kun  Shilling  ugentlig,  medens  de  koste  Ho- 
spitalet gjennemsnitlig  21  Shilling  (o:  omtr.  8 Mk.  dansk 
daglig).  Ved  Siden  af  denne  Hovedklasse  af  Patienter  «the 
lower  wards»  , findes  der  endnu  12  Syge  af  en  mere  gentil 
Beskaffenhed  «the  upper  wards»,  som  for  deres  særlig  ele- 
gante Eneværelser  og  luxuriøs  Forplejning  i særegne  Spise- 
sale betale  25  Shilling  ugentlig.  Før  1873  var  denne  Beta- 
ling kun  henholdsvis  6 og  21  Shilling.  Den  normerede  Tid 
for  hver  Patient  er  3 Maaneder,  men  i kvalificerede  Tilfælde 
kan  der  erholdes  Forlængelse.  Hospitalets  samtlige  Udgif- 
ter i Aaret  Iste  April  1872 — 31te  Marts  1873  vare  2864  £, 
deraf  til  Kjød  467,  Brød  81,  Mælk,  Æg  og  Smør  332,  01 
96,  Vine  75;  til  Medikamenter,  selvfølgelig  iberegnet  Lever- 
tran, som  Patienterne  her  regelmæssig  erholde  som  i Lon- 
don, kun  49  Pund,  hvilket  ikke  bliver  mere  end  omtr.  1 £ 
aarlig  pr.  Patient  (o:  2|  Sk.  daglig).  I det  nævnte  Aar 
bleve  behandlede  i Hospitalet  i Alt  209  med  følgende  Re- 
sultat: 

1 Stand  til  at  gjenoplage  deres  Beskjæftigelse  47 


Udskrevne  i høj  Grad  bedrede 71 

— i mindre  Grad  bedrede 28 

— uden  Bedring 23 

Døde 3 

Tilbage  i Hospitalet  den  31te  Marts 37. 


Flere  af  Lægerne  i Byen  ere  adjungerede  Hospitalet  som 
Consulting,  senior  og  junior  physicians,  men  det  væsent- 
lige Lægetilsyn  besørges  her  som  i London  af  en  resident 
medical  officer,  her  en  ældre  Mand,  Dr.  Hum  by,  der 
længe  har  beklædt  denne  Post  og  som  paa  Grund  af  sin 
indtagende  Personlighed  synes  at  være  ikke  alene  Hospita- 
lets, men  hele  Bournemouths  Yndling. 

Bournemouths  store  klimatiske  Ry  for  Ftisikere  har  fuld- 
stændig bevaret  sig,  og  for  saa  vidt  kan  det  fremhæves  som 
et  betydningsfuldt  Fremskridt  i den  engelske  Ftisioterapis 
Udvikling,  at  man  netop  her  har  en  saa  vel  indrettet  Kur- 
anstalt. Men  det  vil  tillige  ses,  at  man  ikke  kunde  betragte 
et  Hospital  med  denne  Indretning,  navnlig  med  den  traditio- 
nelle Sammenpakning  af  Patienterne  i én  stor  Bygning  og 
i fælles  Soveværelser,  der  endda  ikke  ere  meget  rummelige, 
som  fyldestgjørende  alle  de  Krav,  denne  nye  terapevtiske 

Retning  maatte  stille  til  et  fuldendt  klimatisk  Kurasyl.  Tvært- 
imod maatte  de  terapevtiske  Konsekvenser  med  Nødvendig- 
hed føre  betydeligt  videre,  hvad  der  da  ogsaa  er  sket;  den 
humane  Bestræbelse  har  ikke  hvilet.  Det  maa  nu  ikke 
overses,  at  den  nye  Ftisisterapi  netop  paa  dette  Tids- 
punkt af  sin  Udvikling  faar  en  overordentlig  mægtig  Støtte 
i en  almindelig  og  intensiv  Udvikling  af  Hospitalshygiej- 
nen, som  har  sit  Udgangspunkt  i Krimkrigen.  Som  bekjendt 
var  den  engelske  Hær  nær  ved  at  gaa  fuldstændig  under  for 
Sygdom  og  Nød,  da  Miss  Florence  Nithingale  kom  som 
en  Frelsens  Engel.  Den  almindelige  Opinion  tilskrev  i det 
Mindste  denne  udmærkede  Dames  utrættelige  Energi  i Or- 
ganisationen af  Sygeplejen  og  Hospitalshygiejnen  Hovedfor- 
tjænesten  af,  at  den  engelske  Hær  blev  reddet,  medens 
samtidig  den  allierede  franske  sank  bestandig  dybere  i Elen- 
dighed. Miss  Nithingale  kom  tilbage  til  England  som  en 
Avtoritet  af  første  Rang,  og  blev  end  ikke  hendes  fortsatte 
utrættelige  Bestræbelser  i Tale  og  Skrift  for  at  forbedre  og- 
saa Civilhospitalernes  Hygiejne  altid  lige  højt  vurderede  af 
Lægerne,  saa  forstod  hun  i det  Mindste  kraftigere  og  dyg- 
tigere end  nogen  af  disse  at  tale  til  Almenheden,  og  hendes 
Skrift  »notes  on  Hospitals«1),  der  udkom  i flere  Oplag  efter 
hinanden  i Begyndelsen  af  Tredserne,  har  sat  store  Kræfter 
i Bevægelse  til  Fremme  af  Sygepleje  og  Hospitalsvæsen.  I, 
dette  mærkelige  Arbejde,  som  vi  et  Øjeblik  maa  dvæle  ved, 
stiller  hun  store,  ja  endog  ligefrem  radikale  Fordringer  til 
Hospitalerne,  men  Skriftet  er  for  Øvrigt  helt  igjennem  et 
Udtryk  for  den  engelske  ædruelige,  realistiske  Aand,  uden 
Spor  af  den  Forcerthed  og  Overspændthed,  som  man  er  til- 
bøjelig til  at  søge  hos  opoffrende  filantropiske  Kvinder.  «Det 
klinger  vist  nok  forunderligt«,  siger  hun  i Fortalen,  «atman 
som  den  første  Fordring  til  et  Hospital  maa  stille  den,  at 
det  ikke  tilføjer  de  Syge  nogen  Skade,  og  dog  er  det  nød- 
vendigt at  fastslaa  dette  som  et  Hovedprincip.«  Og  hun  vi- 
ser nu,  hvilke  graverende  Misligheder  og  Farer  der  klæbe 
ved  de  fleste  hidtidige  Hospitaler  navnlig  i store  Byer.  Hun 
gjennemgaar  klart  og  grundigt  alle  de  Aarsager,  der  gjøre 
Hospitalerne  ulykkebringende  i sanitær  Henseende,  saaledes 
navnlig:  Ophobningen  af  mange  Syge  under  samme  Tag, 

(«jo  mindre  Patientantal,  desto  bedre  — enhver  Sundhedslæres 
ABC  bestaar  deri,  at  man  aldrig  kan  gjøre  en  Bygning  for 


')  Oversat  paa  Tysk  af  Senftleben:  Bemerkungen  uber  Hospitaler. 
Memel  1866. 

mange  Mennesker  saa  sund,  som  et  godt  bygget  Hus  for 
Faa»)  for  snæver  Plads,  mangelfuld  Ventilation,  Mangel  paa 
Lys,  slette  Lokaliteter,  navnlig  slet  lokalt  Klima,  andre  Mang- 
ler i Hospitalets  hele  Indretning  og  Bestyrelse,  særlig  Mang- 
ler ved  Kjøkkenet.  Luftens  fuldkomne  Renhed  og  Friskhed 
baade  Dag  og  Nat  er  hendes  Alfa  og  Omega;  hun  forka- 
ster ovenikjøbet  principielt  al  kunstig  Ventilation,  selv  om 
den  er  nok  saa  sindrig,  og  hævder,  at  den  aldrig  kan  er- 
statte det  naturlige  Luftskifte  ved  Hjælp  af  aabne  Vinduer 
og  Døre  og  aabne  Kaminer:  «i  de  bedste  Pariserhospitaler 
med  deres  kunstige  Ventilation  vil  man  bestandig  finde  Luf- 
ten trykkende,  saa  længe  Vinduerne  ikke  ere  aabnede.  Na- 
turen leverer  de  Sunde  en  Atmosfære  med  bestandig  vex- 
lende  Temperatur  og  Fugtighed,  og  skulde  denne  Naturlov 
ikke  gjælde  i Sygdom?  Skulde  det  være  Vejen  til  at  hjælpe 
en  haardt  angreben  Syg  til  Helbredelse,  at  vi  holde  ham, 
saa  længe  han  er  i Hospitalet,  i en  kogt  Luft  af  fix  Tem- 
peratur? Tværtimod,  jeg  har  den  faste  Overbevisning,  at 
Sygeværelsets  atmosfæriske  Hygiejne  ikke  maa  være  væsent- 
lig forskjellig  fra  en  sund  Bopæls  atmosfæriske  Hygiejne. »> 
Om  Hospitalskjøkkenet  siger  hun  meget  træffende:  «To 

Kjendsgjerninger  har  Erfaringen  fastslaaet,  Nødvendigheden 
af  tilstrækkelig  Afvexling  i Næringen  og  Vigtigheden  af  den 
rette  Tilberedning.  I saa  Henseende  er  jeg  ofte  bleven  sat 
i Forbavselse  ved  vore  Civilhospitalers  primitive  Kjøkkenind- 
retninger,  ved  hvilke  kun  en  højst  ubetydelig  Afvexling  i 
Retterne  bliver  mulig.  Dette  viser,  hvor  lidt  man  endnu 
anerkjender  Diæt  og  Madtilberedning  som  et  sanitært  og 
kurativt  Agens.  I Stedet  for  at  Hospitalskokke  skulde  være 
de  bedste,  som  man  overhovedet  kan  faa  fat  paa,  ere  de 
ofte  kun  komne  i denne  Tjæneste,  fordi  de  ikke  duede  til 
Andet;  ofte  har  jeg  set,  at  de  Syge  ikke  vare  i Stand  til  at 
spise  de  for  dem  tilberedte  Maaltider,  fordi  Kokken  ikke 
havde  havt  nogen  Forestilling  om  den  Mave,  for  hvilken  de 
vare  bestemte.  . Det  er  besynderligt,  at  medens  man  an- 
vender saa  megen  Omhu  paa  Tilberedning  af  god  Medicin, 
man  derimod  sørger  saa  lidt  for  Kjøkkenet,  som  dog  er 
vigtigere  end  de  fleste  Medikamenter.  Sygeplejersken  op- 
dager ligesom  Doktoren  kun,  at  Patienten  den  næste  Dag 
har  tabt  Appetiten,  har  kastet  op  eller  faaet  et  Tilbagefald, 
men  ingen  kommer  i Tanke  om,  at  Hospitalets  Kok  har 
foraarsaget  det.» 

Saaledes  søgte  Miss  Nithingale  kraftigt  at  bekjæmpe 
den  traditionelle  Hospitalsslendrian  i alle  Retninger,  og 

aabne  Øjet  for  Nødvendigheden  af  radikale  Reformer.  Ganske 
sikkert  er  hendes  Indvirkning  paa  Opinionen  ogsaa  en  vig- 
tig medvirkende  Aarsag  til,  at  Ftisisterapien  endnu  inden  det 
7de  Decenniums  Slutning  fik  fuldbragt  et  nyt  og  epokegjø- 
rende  Skridt  fremad  i Oprettelsen  af  et  Brystsygehospital 
paa  et  andet  Sted  af  Sydkysten,  paa  Øen  Wight,  tæt  sydvest 
for  den  lille  By  Ventnor,  et  Hospital,  der  i alle  Henseen- 
der kan  bestaa  for  Miss  Ni  thi  ngal  es  Kritik  og  ligefrem 
kan  siges  at  frembyde  en  virkelig  Realisation  af  den  hygiej- 
nisk-klimatiske  Retnings  Idé. 

Initiativet  til  Ventnors  Sanatorium  udgik  fra  den  navnlig 
som  toxikologisk  Forfatter  bekjendte  Dr.  Arthur  H ill  Has- 
sall,  Redaktør  af  Tidsskriftet  «air,  food  and  water»,  der  selv 
brystsyg  og  med  nedbrudt  Helbred  for  endel  Aar  siden  flyt- 
tede fra  London  og  tog  Bopæl  i Ventnor,  i Wights  male- 
riske «Undercliff»,  hvis  allerede  fra  Clarks  Tid  renomerede 
Klima  virkede  særdeles  gunstigt  paa  hans  Lunger.  Under- 
cliff  bestaar  af  mere  eller  mindre  høje,  uregelmæssige  Kalk- 
terrasser, dækkede  af  Muldjord  og  dannede  ved  sukcessiv 
Nedstyrtning  af  det  egentlige  Cliff,  der  hæver  sig  bag  Vent- 
nor til  en  Højde  af  omtrent  800  Fod  og  saaledes  yder  sik- 
ker Beskyttelse  mod  Nord.  Ventnors  Middeltemperatur  i 
Vintermaanederne  er  lidt  højere  end  Torquays,  næsten  6°  R. 
(45  Fahr.).  Snefald  er  overordentlig  sjælden,  Regnmængden 
ikke  særdeles  stor  (26  Tommer),  men  den  relative  Fugtighed 
meget  høj  og  de  daglige  Temperaturdifferentser , dette  for 
vulnerable  Personer  kapitale  Punkt,  overordentlig  smaa,  saa 
smaa,  at  Ventnor  i Følge  Rohden  endog  overgaar  det  netop 
i denne  Henseende  saa  berømte  Madeira.  Denne  ensformige 
Mildhed  i Vintertemperaturen  finder  ogsaa  et  prægnant  Ud- 
tryk i Undercliffets  Frilandsvegetation  med  Magnolier,  Helio- 
troper, Fuchsier  og  Myrther  i store  Hækker.  Den  raakolde 
ubehagelige  Kanaltaage  er  imidlertid  ved  de  fremherskende 
Sydvestvinde  ogsaa  her  meget  følelig,  endog  langt  ind  i 
Foraaret,  saaledes  som  jeg  selv  har  havt  Lejlighed  til  at 
erfare. 

Ved  Dr.  Hassalls  vedholdende  Bestræbelser  blev  der 
dannet  en  af  de  sædvanlige  indflydelsesrige  Komiteer,  som 
under  Dronningens  Patronat  i 1868  fremkom  med  en  ind- 
trængende Opfordring  om  Bidrag.  1 dens  Prospekt  frem- 
hæves, hvor  gavnlig  netop  Undercliffet  ved  Ventnor  havde 
vist  sig  for  Ftisikere,  og  at  det  derfor  her  var  Stedet  for  et 
nyt  Sanatorium  for  denne  saa  talrig  Klasse  Lidende,  der 
vare  udelukkede  fra  Adgang  til  de  fleste  almindelige  Hospi- 

taler,  og  som  i de  hidtil  for  deres  Sygdom  specielt  indret- 
tede Kurinstitutioner  ikke  blot  ikke  fandt  Rum  nok,  men 
heller  ikke  tilfredsstillende  sanitære  Betingelser;  Komiteen 
fremhæver  endog  i stærke  Udtryk  det  Mislige  i,  at  de  tid- 
ligere Ftisishospitaler  vare  store  kompakte  Bygninger  med 
tæt  Sammenhoben  af  de  Syge  og  tilmed  for  Londoneran- 
stalternes Vedkommende  omgivne  af  en  Hovedstads  fordær- 
vede Luft  og  gjør  gjældende,  at  et  Ftisissanatorium  maa 
være  ganske  anderledes  for  at  opfylde  sin  Bestemmelse.  Det 
nye  «royal  national  Hospital  for  consumption  and  diseases 
of  the  chest«  for  Syge  fra  hele  Riget  og  af  alle  Religions- 
bekjendelser  skulde  da  bygges  efter  Kottage-Principet,  ismaa 
adskilte  Huse,  med  separat  Soveværelse  for  hver  enkelt  Pa- 
tient, med  hyggelige,  rummelige  Opholdsværelser  og  Spisesale, 
saaledes  at  de  Syge  i fuldt  Maal  kunde  nyde  Hjemmets 
Hygge  og  Behagelighed;  det  skulde  være,  som  det  med 
Stolthed  udtales,  et  Mønsterhospital  og  skulde  beslaa  af  8 
sondrede  Dobbelthuse  ( « block » ) , hvis  to  Halvdele  igjen  blot 
adskilles  ved  en  Væg,  analogt  med  den  sædvanlige  engelske 
Bygningsmaade  med  Dobbeltvillaer  («semidetached  villas » ). 
Hvert  enkelt  Hus  skulde  have  Plads  til  6 Patienter,  hele  An- 
stalten altsaa  rumme  96.  For  at  opmuntre  Velgjørenheden 
indrømmede  Komiteen,  at  den,  der  byggede  et  Hus,  skulde 
have  Ret  til  at  faa  dette  opkaldt  efter  sig  og  til  stadig  at 
have  8 Patienter  i Hospitalet  — en  lignende  uheldig  Be- 
stemmelse som  i andre  engelske  Hospitaler.  Den  norme- 
rede Hospitalstid  bestemtes  til  3 Maaneder,  men  med  For- 
længelse i kvalificerede  Tilfælde. 

Tæt  Sydvest  for  Ventnor  findes  nu  dette  mærkelige  Byg- 
ningskomplex  liggende  i en  Række,  vendende  Bagsiden  til 
Landevejen  og  det  høje  Cliff,  der  beskytter  fuldstændig  mod 
alle  nordlige  Vinde,  og  Forsiden  mod  Søen,  hvorfra  det  er 
adskilt  ved  et  udstrakt  Haveterræn,  som  Hospitalet  ligeledes 
ejer,  og  hvis  Bakker  give  Læ  mod  Søndenvinden  og  dæmpe 
Havets  Brusen.  Kapellet,  der  endnu  mangler  sit  Taarn,  hæ- 
ver sig  midt  i Rækken,  altsaa  med  fire  Dobbelthuse  til  hver 
Side,  henholdsvis  for  mandlige  og  kvindelige  Syge;  den  ot- 
tende Block  er  imidlertid  endnu  ikke  rejst  og  kun  de  sex 
fuldstændig  færdige  med  Plads  til  72  Syge.  I det  Hele 
mangler  endnu  meget  i den  Udstyrelse,  som  Hospitalet  efter 
Planen  definitivt  skal  have,  saaledes  er  der  endnu  ikke  be- 
gyndt paa  Opførelse  af  den  store  «public  hall«,  som  skal 
tjæne  til  Festligheder  og  til  Samlingssted  for  de  Syge,  navn- 
lig naar  slet  Vejr  hindrer  dem  i at  komme  i fri  Luft.  Væg- 

gen  mellem  de  to  Huse  i hver  «block»  er  gjennembrudt, 
idet  de  staa  i Forbindelse  ved  en  Dør  i Stueetagen  og  ved 
en  fælles  Korridor  paa  Bagsiden.  Alle  Huse  ere  fuldstæn- 
dig ens  og  bestaa  af  3 Etager;  nederste  optages  af  en  Spise- 
og  en  Dagligstue,  der  ere  fælles  for  de  sex  Beboere,  og 
hver  have  omtrent  3000  Kubikfod  Rum,  1ste  og  2den  Sals- 
etage optages  af  de  sex  Sovekamre,  hvert  med  17 — 1800 
Kubikfod.  Alle  Værelser  vende  mod  Syd  og  ere  forsynede 
med  store  Glasdøre,  der  fra  Stuen  føre  lige  ud  i Haven,  fra 
de  andre  Etager  ud  paa  en  rummelig  Balkon.  Bagsiden  af 
Busene  optages  af  Trappegangen,  af  Kloset  og  af  Korrido- 
ren, der  opvarmes  ved  Vandrør.  Ventilationen  besørges  ved 
store  Aabninger  saa  vel  i Vinduerne  som  i Sidevæggen  ud 
til  Gangen;  de  i hvert  Værelse  anbragte  Kaminer  hjælpe 
ligeledes  med  dertil.  I øverste  Etage  findes  et  lille  Bade- 
værelse, hvor  Patienterne  af  Renlighedshensyn  tage  et 
varmt  Bad  i Reglen  én  Gang  ugentlig;  noget  egentligt  ku- 
rativt  Formaal  tilsigtes  ikke  derved.  Det  for  hele  Anstalten 
fælles  Kjøkken  er  anbragt  under  Jorden  omtrent  under  Ka- 
pellet og  derfra  gaar  en  underjordisk  Gang  til  bægge  Sider 
til  Husene;  en  meget  stor  og  hensigtsmæssig  indrettet  Gasovn 
med  mange  smaa  Blus  rundt  i Randen  benyttes  til  Stegning 
af  Kjødet,  som  serveres  i store  Kvantiteter,  i udmærket  Kva- 
litet og  behandlet  med  stor  Omhu.  Diæten  er  i det  Hele 
meget  rigelig  med  5 Maaltider,  eller  endog  6,  hvis  man  vil 
regne  den  Mælk,  som  regelmæssig  bringes  de  Syge  paa 
Sængen  om  Morgenen,  for  det  første  Maaltid.  De  staa  op 
Kl.  8,  faa  den  første  Frokost  (Breakfast)  Kl.  81  (Kaffe,  Cho- 
kolade, Æg  etc.),  Kl.  11  den  næste  (Lunch),  dog  kun  efter 
den  residerende  Læges  Ordre,  spise  til  Middag  Kl.  1,  faa 
Te  Kl.  5 og  Aftensmad  Kl.  8:  gaa  dernæst  i Sæng  Kl. 
9£.  I Extradiæten  spiller  Mælk  en  stor  Rolle;  den  er  til- 
lige af  fortrinlig  Kvalitet  og  erholdes  af  tre  Køer,  som  An- 
stalten selv  besidder.  Patienterne  betale  10  Sh.  ugentlig, 
medens  de  koste  Anstalten  næsten  30  Sh.  (o:  næsten  2 Rd. 
daglig).  Størstedelen  af  de  Syge  ere  fattige,  der  faa  Beta- 
lingen afholdt  af  Andre.  Endel  Out- patients  findes  ogsaa 
her,  navnlig  saadanne,  der  vænte  paa  Indlæggelse. 

Lægetilsynet  udføres  af  Dr.  Has  s all  og  den  reside- 
rende medical  officer  Dr.  William  son,  en  ung  intelligent 
Mand  med  videnskabelig  Sands  og  Interesse,  men  desværre 
ligesom  Dr.  Has  sal  1 svagelig  af  Helbred;  desuden  er  der 
knyttet  flere  Londonercelebriteter  til  Hospitalet  som  ((Consul- 
ting physicians«  og  «examining  physicians«,  hvilke  sidste 

skulle  undersøge  alle  Patienter  fra  London  før  Optagelsen 
og  i det  Hele  bidrage  til  at  sikkre  Hospitalet  mod  alt  for 
vidt  fremskredne  Tilfælde.  Af  den  korte  Redegjørelse  for 
Kurresultaterne  i den  sidste  Hospitalsberetning  fremgaar,  at 
af  de  200  Patienter,  som  i 1873  vare  anbragte  til  Kur,  bleve 
13  helbrede,  37  særdeles  meget  bedrede,  55  meget  bedrede, 
38  bedrede,  i 25  Tilfælde  gjorde  Sygdommen  ingen  Frem- 
skridt, 12  forværredes,  10  døde,  de  4 af  disse  i Øvrigt  i de 
første  Uger  af  Hospitalsopholdet.  Legemsvejninger  foretages 
meget  omhyggeligt  og  have  for  det  sidste  Aar  vist  en  Vægt- 
forøgelse hos  136  Patienter,  et  Vægttab  hos  44  (de  reste- 
rende 20  Syge  ere  ikke  medtagne  paa  Grund  af  for  kort 
Hospitalsophold).  Den  totale  Vægtforøgelse  udgjorde  731 
Pund,  det  totale  Vægttab  143  Pund.  Patienternes  Udseende 
forekom  mig  i det  Hele  mere  frisk  og  blomstrende  end  i 
noget  af  de  andre  Ftisishospitaler.  Terapien  er  selvfølgelig 
overvejende  hygiejnisk- diætetisk  ligesom  i de  øvrige  Ftisis- 
hospitaler; Levertran  er  ogsaa  her  meget  i Brug,  og  i de 
Tilfælde,  hvor  denne  ikke  taales,  er  i de  sidste  Aar  i tem- 
melig stor  Maalestok  anvendt  Dr.  Dobells  ovenfor  omtalt 
pancreatic  emulsion,  og  baade  Dr.  Hassall  og  Dr.  Wil- 
liam s on  udtalte  sig  meget  gunstigt  om  dens  Virkning.  I 
det  Hele  mærker  man  i dette  Hospital  mere  Tegn  til  tera- 
pevtisk  Detailforskning  og  Experimenteren  end  i de  øvrige 
engelske  Ftisishospitaler.  Saaledes  har  man  i lang  Tid  an- 
stillet  Iagttagelser  om  forskjellige  svedstandsende  Midler, 
mellem  hvilke  det  ogsaa  afFråntzel1)  anbefalede  svovlsure 
Atropin  har  vist  sig  særdeles  tilfredsstillende.  De  kolde 
Bade  og  Vadskninger,  som  nu  ikke  blot  i de  tyske  Bjærg- 
kursteder,  men  ogsaa  i mange  andre  af  Fastlandets  Som- 
mer- og  Vinterstationer  for  Brystsvage  metodisk  og,  saa  vidt 
jeg  har  kunnet  skjønne,  med  Held  anvendes  mod  Nattesve- 
den  foruden  med  andre  Indikationer,  have  i det  Mindste 
hidtil  ikke  vundet  Indgang  i nogen  af  de  engelske  Institu- 
tioner; Hudfunktionens  Paavirkning  og  Regulering  er  her 
endnu  ikke  bleven  særdeles  vurderet. 

Ventnors  Hospital  faar  endnu  en  ganske  særlig  Inter- 
esse derved,  at  det,  som  det  fremhæves  i Prospekten,  skal 
være  et  Mønster  paa  et  Kottage-Hospital.  Kottageprinci- 
pet  er  originalt  engelsk  og  udtrykker  i Hospitalsudviklingen 
en  Retning,  som,  nærmest  i Tilslutning  til  Miss  Nithinga- 
les  Ideer,  vil  hævde  de  ganske  smaa  Sygehuses  særlige  Be- 


*)  Virchows  Archiv  Bd.  58,  1ste  Hefte  (»Hosp.  Tid."  1873  Nr.  33). 

rettigelse,  altsaa  en  Art  Reaktion  mod  den  traditionelle  ind- 
retning af  store  Hospitaler  med  deres  Koncentration  af 
mange  Syge.  Det  var  i 1859,  at  en  Landlæge,  A.  Napper, 
søgte  at  afhjælpe  den  store  Mangel  paa  Sygehuse  i Provin- 
serne ved  at  foreslaa  Oprettelsen  af  talrige  ganske  smaa 
tarvelige  « Hytter«  rundt  om  i Kirkesognene,  og  han  gjorde 
i sit  eget  Distrikt  Begyndelsen  med  et  saadant  lille  Hytte- 
hospital paa  6 Sænge.  Ideen  mødte  vel  som  alt  Nyt  Mod- 
stand, men  ogsaa  stor  Tilslutning,  og  i de  følgende  Aar  op- 
rettedes et  stort  Antal  saadanne  « V illage  - Hospitals«  rundt 
om  i England,  naturligvis  som  altid  ved  Hjælp  af  frivillige 
Bidrag.  Fordelene  ved  disse  smaa  Anstalter  ere  bievne 
klart  og  forstandigt  fremhævede  i Brochurer  af  forskjellige 
engelske  Læger,  Swete,  Waring  og  Andre;  de  lægge 
navnlig  stor  Vægt  paa,  at  de  i disse  smaa  Bygninger  kunne 
holde  Luften  langt  renere  end  i store  Hospitaler,  selv  om 
disse  ogsaa  ligge  fjærnede  fra  store  Byer;  ligeledes  have  de 
gjort  gjældende  den  store  Bekvemhed  baade  for  Lægerne 
og  for  de  Syge,  som  ellers  maatte  bringes  langt  bort  til  de 
store  Hospitaler  eller  blive  liggende  under  uheldige  Forhold 
i Hjemmet.  Alle  egentlige  Kottagehospitaler  have  Opera- 
tionsværelser og  en  solid  Instrumentsamling  og  ere  i det 
Hele  særlig  indrettede  paa  kirurgiske  Tilfælde ; smittende 
Febersygdomme  ere  udelukkede.  De  ere  alle  meget  simpelt 
byggede,  men  der  lægges  dog  bestandig  stor  Vægt  paa 
Hyggelighed  og  Venlighed  i hele  Indretningen,  saaledes  at 
det  mere  skal  ligne  et  Hjem  end  et  ordinært  Hospital.  Det 
er  altsaa  en  vis  storslaaet  Udvikling  af  delte  Princip,  som 
er  kommen  til  Orde  i Ventnors  Gruppe  af  anselige  Kotta- 
ger,  indrettede  med  al  et  komfortabelt  Hjems  Hygge  og  efter 
alle  den  nye  Hygiejnes  Fordringer. 

Men  naar  vi  saaledes  have  forfulgt  den  nye  engelske 
Ftisisterapies  hygiejnisk-klimatiske  Udvikling  til  det  i det 
Mindste  foreløbige  Maal,  den  kan  siges  at  have  naaet  i Vent- 
nor,  saa  maa  vi  paa  ingen  Maade  tro,  at  denne  Udvikling 
har  været  en  afsluttet  og  isoleret  Bevægelse  i Terapien. 
Tværtimod  er  den,  som  jeg  i Øvrigt  allerede  har  antydet, 
kun  et  prægnant  Udtryk  for  en  Tendens,  der  gjør  sig  mæg- 
tigt gjældende  i hele  den  nyere  engelske  Terepi,  og  som 
ogsaa  lader  sig  Vidnesbyrd  i mange  forskjellige  hygiejnisk- 
klimatiske Kuranstalter,  der  i de  sidste  Decennier  have  rejst 
sig  rundt  om  i England,  men  fornemmelig  i de  klimatisk 
begunstigede  Egne  nær  den  store  Kanal.  I denne  Hen- 
seende maa  foruden  de  allerede  nævnte  Kysthospitaler  for 

Skrofuløse  og  de  smaaKottager  særlig  Rekonvalescent- 
hospitalerne  fremhæves,  hvoraf  der  nu  findes  et  ikke 
ganske  ringe  Tal,  af  hvis  Oprettelse  den  utrættelige  Miss 
Nithingale  ogsaa  har  betydelig  Fortjæneste.  I hendes 
nævnte  Værk  «notes  on  hospitals«  findes  et  særligt  Afsnit 
om  Rekonvalescenthospitaler,  i hvilket  hun  først  gjør  gjæl- 
dende  overensstemmende  med  sin  hele  ovenfor  fremstil- 
lede Grundbetragtning,  «at  ingen  Syg  skulde  blive  en  Dag 
længere  i Hospitalet  end  det  er  absolut  nødvendigt  for  hans 
Behandling,«  og  at  derfor  ethvert  Hospital  skulde  have  et  Fi- 
lial (or  Rekonvalescenterne,  for  hvilket  hun  dernæst  fordrer, 
at  det  paa  ingen  Maade  maa  ligne  et  sædvanligt  Hospital, 
men  helst  maa  bygges  som  en  Gruppe  Kottager,  hvilken 
Anskuelse  hun  igjen  begrunder  ved:  1)  at  Beboerne  fuld- 
stændig maa  banlyse  af  deres  Sind  den  Idé,  at  de  ere  i et 
Hospital  (<isaa  længe  de  ere  i et  Sygehus,  føle  de  sig  som 
Patienter,  tænke  som  Patienter  og  handle  som  Patienter, 
ikke  som  Rekonvalescenter«);  2)  at  de  maa  have  en  friskere 
Atmosfære,  end  der  kan  findes  i en  Bygning  med  et  stort 
Antal  Mennesker;  3)  at  Kottagesystemet  er  en  billig  Byg- 
ningsmaade;  4)  at  den  moralske  Disciplin  bedre  lader  sig 
gjennemføre  i et  Kottagehospital,  hvor  de  to  Kjøn  saa  fuld- 
stændig kunne  adskilles.  Hun  gjør  endvidere  opmærksom 
paa,  at  Omkostningerne  yderligere  ville  forringes  derved,  at 
de  fleste  Rekonvalescenter  kunne  og  skulle  beskjæftiges, 
med  lettere  Husgjerning,  Havearbejde  o.  s.  v.  Jeg  havde  i 
Bournemouth  Lejlighed  til  at  besøge  et  Rekonvalescentho- 
spital, der  kan  betragtes  som  en  Hovedrepræsentant  for 
denne  Kategori  Kuranstalter:  «the  Herbert  convalescent 

home«,  som  igjen  er  en  Fortsættelse  af  et  tidligere  mindre 
home  i den  nærliggende  Kystby  Charmouth.  Dette  sidst- 
nævnte, der  oprettedes  i 1857  som  et  Rekonvalescentfilial 
af  Hospitalet  i Salisbury,  er  vist  nok  det  ældste  af  denne 
Art  engelske  Anstalter.  Da  Resultaterne  af  de  Syges  Op- 
hold i Charmouths  udmærkede  Luft  og  under  gode  diæte- 
tiske Forhold  viste  sig  overordentlig  tilfredsstillende,  og 
Pladsen  her  efterhaanden  blev  for  indskrænket,  blev  Anstal- 
ten 1867  flyttet  til  et  Terræn  udenfor  Bournemouth,  og  her 
ligger  nu  midt  i en  stor  Have  det  anselige  Herbert  home, 
bestaaende  af  et  Komplex  malerisk  grupperede,  større  og 
mindre,  ved  Gange  forbundne  Kottager,  hver  bestaaende  af 
to  Fløje  og  enkelte  mindre  Tilbygninger,  alt  opført  under 
Miss  Nithingales  Anvisning;  hende  skyldes  det,  at  Ho- 
spitalet ikke  som  oprindelig  paatænkt  blev  opført  som  en 

enkelt  stor  kompakt  Bygning.  Det  har  Plads  til  henved  30 
Syge ; af  de  fire  Kottager  optages  den  ene  af  to  Soveværel- 
ser til  Mænd,  den  anden  er  tilsvarende  indrettet  for  Kvin- 
der, den  tredje  bestaar  af  et  Par  Værelser  for  the  matron  og 
to  smaa  Sygeværelser,  henholdsvis  for  Mænd  eller  Kvinder; 
den  fjerde  indeholder  Kjøkken,  samt  Spise-  og  Dagligstue 
for  de  to  Kjøn.  Kvalifikation  for  Optagelse  er  en  nylig 
gjennemgaaet  akut  Sygdom,  som  er  gaaet  over  i fremad- 
skridende Bedring,  men  hvis  Paaskyndelse  og  Konsolidering 
fordrer  frisk  Søluft,  Bade  og  omhyggelig  Diæt.  Udelukkede 
ere:  Tilfælde  uden  Udsigt  til  Helbredelse,  Tilfælde  af  kronisk 
og  konstitutionel  Debilitet,  af  udtalt  ftisisk  Tendens,  af  in- 
fektiøse  Febre,  af  Disposition  til  Epilepsi  og  i det  Hele  alle 
Sygdomstilfælde,  som  kræve  Behandling  paa  sædvanlige  Ho- 
spitaler. Opholdet  er  gratis,  kun  Rejsen  til  og  fra  Anstal- 
ten samt  Vask  skal  betales.  I Følge  Instruxen  skal  enhver 
Patient  medbringe  et  Sæt  Linned,  et  Par  Sko,  en  Bibel  og 
en  Bønnebog.  Opholdet  maa  ikke  uden  særlige  Grunde 
overskride  6 Uger.  Kostreglementet  lyder  paa  5 Maaltider: 
Breakfast  med  Brød,  Smør  og  Te  Kl.  8,  Luncheon  med  01 
(Ale  eller  Porter)  og  Brød  Kl.  10£,  Middag  med  Kjødret  og 
Budding  Kl.  1-i-,  Te  som  Breakfast  Kl.  5£  og  Aftensmad  med 
Beef-Tea  og  Brød  Kl.  7 i.  Om  Søndagen  gives  i Tillæg  til 
Frokost  et  Æg,  til  Middag  en  Extrabudding  og  til  Aften  Ale 
med  Brød  og  Ost.  Patienterne  koste  i Gjennemsnit  10|Sh. 
ugentlig  (o:  lidt  over  4 Mk.  daglig).  En  tyksk  Diakonisse 
fra  Kaiserswerth,  der  i sin  Tid  blev  indkaldt  for  at  overtage 
Bestyrelsen  af  det  lille  Hjem  i Charmouth,  og  som  nu  er 
temmelig  til  Aars,  men  vist  nok  med  usvækket  Energi  og 
Herskeævne,  er  Anstaltens  Matron  og  dirigerer  Alt,  selv 
Ordinationen  af  Extradiæt  og  lignende  dikteres  udelukkende 
af  hende;  den  Anstalten  attacherede  Læge  i Bournemouth 
synes  at  benyttes  meget  lidet,  hvilket  han  ogsaa  selv 
aabenhjertet  tilstod  og  beklagede.  Anstalten  gjorde  et  til- 
talende Indtryk,  og  Kurresultaterne  ere  gode.  I Følge  den 
sidste  Aarsberetning  bleve  af  257  Patienter  (optagne  i Løbet 
af  17  Maaneder):  164  udskrevne  helbredede,  72  meget 
bedrede. 

Andre  i de  senere  Aar  oprettede  klimatisk- hygiejniske 
Asyler  oplage  derimod  ogsaa  de  mest  forskjellige  rent  kro- 
niske Sygelighedstilfælde,  deri  oftest  indbefattet  kroniske 
Brysttilfælde , og  søge  deres  Begrænsning  mere  i bestemte 
sociale  Kategorier,  saaledes  er  der  t.  Ex.  i Torquay  et  hyg- 
geligt og  elegant  Sygehjem  «Erith  House,  Institution  for  in- 

valid  Ladies  of  limited  means«  (o:  uformuende  men  ikke 
fattige),  hvor  der  findes  alle  mulige  Sygelighedstilfælde  for- 
bundne med  Anæmi  og  Debilitet;  Ftisikere  udgjøre  ogsaa 
her  et  fremragende  Element.  Forbundet  med  Hovedbygnin- 
gen findes  her  et  Væxsthus,  der  som  « green  house»  tjæner 
til  Promenade  i daarligt  Vejr.  De  Syge  betale  her  et  Bi- 
drag af  1 £ ugentlig,  hvorved  en  Del  af  Udgifterne  dækkes1). 
Lignende  Institutioner  findes  paa  forskjellige  andre  Steder. 

Vi  se  saaledes,  at  hele  denne  terapevtiske  Retuing  spil- 
ler en  betydelig  Rolle  i England,  at  man  arbejder  paa  dens 
videre  Udvikling  med  en  overordentlig  Energi  og  Udholden- 
hed, og  at  store  Kræfter  ere  i Virksomhed  i dens  Tjæneste. 
Fortjæner  den  nu  denne  ivrige  og  vedholden  le  Dyrkelse,  er 
den  mere  end  en  af  disse  mange  «Kurmetoder» , som  de 
medicinske  Moder  vexelvis  bringe  i Vejret,  som  en  kort  Tid 
brede  sig  med  overvældende  Giands  og  bøje  alle  under  de- 
res Herredømme  for  snart  derefter  at  blegne  og  give  Plads 
for  en  Efterfølger?  Jeg  tror  den  er  noget  mere;  vel  har  den 
lige  saa  lidt  som  nogen  anden  Invention  den  undergjørende 
Magt,  som  den  sygnende  Menneskehed  sukker  efter,  men 
tør  vi  i det  Hele  tro  paa  Realitet  i vor  medicinske  Terapi, 
saa  maa  det  dog  være  her.  Ikke  blot  har  den  hygiejnisk- 
diætetiske Terapi  en  særdeles  gammel  Avtoritet  for  sig  og  har 
sejrrig  modstaaet  alle  Modens  Svingninger;  ikke  blot  er  den 
»■rationel«  i den  Forstand,  at  den  er  særdeles  let  forstaaelig 
/^og  haandgribelig  for  Opfattelsen,  men  ikke  har  det  store 
Fortrin  fremfor  Størsteparten  af  vor  medicinske  Terapi,  at 
den  i det  Mindste  er  nær  ved  at  være  rationel  i Ordets  vir- 
kelige Forstand  o:  lader  sig  med  temmelig  Bestemthed  de- 
rivere af  vor  Tids  fysio- patologiske  Forskningsresultater.  I 
denne  exakte  Skikkelse  bæres  den  nu  med  Vægt  frem  af 
den  tyske  Lægevidenskab  og  mødes  med  den  ældre  og  mere 
empiriske  engelske  Opfattelse.  En  terapevtisk  Retning, 
der  saa  umiddelbart  hviler  paa  de  simpleste  og  sikkreste 
fysiologisk -hygiejniske  Fundamentalsætninger,  der  holder 
sig  i saa  høj  Grad  fri  for  alle  de  hypotetiske  Maximer, 
hvormed  største  Delen  af  vor  traditionelle  farmakologiske 
Terapi  er  gjennemvævet,  maa  have  en  blivende  Fremtid  for 
sig,  og  jeg  tror  derfor,  at  England  i saa  Henseende  er  gaaet 


*)  Fuldkommen  analoge  Institutioner  findes  nu  i flere  af  Norditaliens 
Kurstationer,  saaledes  det  ny  indrettede  »evangeliske  Asyl«  i Men- 
tone, som  Stedets  nidkjære  Præst  har  kaldt  tillive,  og  som  optager 
Damer  for  25  Franks  ugentlig. 

i Spidsen  for  en  Bestræbelse,  som  ogsaa  alle  andre  Lande 
efterhaanden  maa  gjøre  til  deres  med  samme  eller  med 
endnu  større  Alvor.  Men  til  at  faa  en  saadan  Terapi  frugt- 
bringende i den  rette  Udstrækning,  altsaa  ikke  alene  for 
Samfundets  heldigt  stillede  Mindretal,  men  ogsaa  for  det 
store  trangt  stillede  Flertal,  hører  der  mere  end  Englænder- 
nes gode  Villie,  der  hører  først  og  fremmest  deres  — mange 
Penge.  Og  tænke  vi  nu  specielt  paa  Realisation  af  en  saa- 
dan human-terapevtisk  Bestræbelse  her  hjemme,  saa  møder 
os  strax  Danmark  som  «et  lidet  fattigt  Land«,  saaledes  at, 
selv  den  berømte  danske  Veldædighed  ikke  vil  forslaa,  om  den 
ogsaa  fuldstændig  svarede  til  sit  Ry,  hvad  der  endda  maaske 
turde  være  tvivlsomt.  1 ethvert  Tilfælde  er  det  ikke  noget 
ret  opmuntrende  Varsel  for  den  human -terapevtiske  Be- 
stræbelses nærmeste  Udsigter,  at  selv  en  saa  fremragende 
nyttig  Institution  som  Overlæge  Engelsteds  Kysthospi- 
tal kun  langsomt  erhverver  den  fornødne  Kapital.  Og 
stille  'Udsigterne  sig  mindre  gunstigt  for  de  skrofuløse 
Børn,  hvoraf  de  fleste  ved  kyndig  og  vedholdende  hy- 
giejnisk Behandling  uimodsigelig  kunne  væsentlig  helbredes 
og  reddes  for  Samfundet,  hvad  vil  man  vel  da  kunne  vænte 
med  Hensyn  til  de  ftisiske  Lungelidelser,  hvor  Prognosen  er 
saa  tvivlsom,  at  de  i Københavns  Stadslæges  aarlige  officielle 
Oversigter  endog  rangeres  under  den  haabløse  Kategori  Syg- 
domsformer »mod  hvilken  der  hverken  ad  medikamentøs 
eller  ad  hygiejnisk  Vej  lader  sig  udrette  noget  Væsentligt«. 
Dette  turde  dog  kun  være  korrekt,  for  saa  vidt  Betegnelsen 
»Lungesvindsot«  alene  refererer  sig  til  de  sidste  hektiske 
Stadier  eller  dog  til  de  egentlig  floride  Former;  thi  disse 
Tilfælde  fraregnede  kan  der,  som  ikke  blot  den  engelske 
Ftisisterapi,  men  enhver  Læges  Erfaring  vil  bekræfte,  ud- 
rettes noget  meget  Væsentligt,  vel  ikke  ad  medikamentøs, 
men  netop  ad  hygiejnisk  Vej,  naar  denne  kun  betrædes  med 
den  tilbørlige  Fasthed  og  Udholdenhed,  uden  Sky  for  peku- 
niære OpofTrelser.  Og  jeg  vover  at  haabe,  at  den  Fremtid 
dog  ikke  er  saa  meget  fjærn,  hvor  denne  Erkjendelse  og 
den  hele  human -sociale  Udvikling  for  Alvor  vil  rejse  Kra- 
vet om  virkelige  Sanatorier  ikke  alene  for  Ftisikere,  men  for 
forskjellige  Sygelighedstilstande  og  maaske  først  og  fremmest 
for  Rekonvalescenter,  den  hygiejnisk- diætetiske  Terapies 
allermest  lovende  Omraade.  Kan  eller  vil  nu  vor  danske 
Godgjørenhed  ikke  tilfredsstille  saadanne  store  Krav,  ere  vi 
tilmed  herhjemme  ikke  blot  »fattige«,  men  endnu  meget  lidt 
modne  til  det  Frivilligheds  og  humane  Selvstyrelses  Prin- 

cip,  hvoraf  Englænderne  med  Rette  ere  stolte,  saa  er  der 
ikke  andet  for  end  at  søge  Hjælpen  hos  den  offentlige  Sty- 
relse, hos  Kommunerne  og  Statsmyndigheden,  som  netop  i 
det  lille  Land  maa  antages  at  have  særlig  Forpligtelse  og 
Kald  til  at  opfylde  de  virkelige  humane  Krav  ligeoverfor  de 
Enkelte  og  sørge  for  Hjælp  og  Støtte  til  Statssamfundets 
Lidende.  Men  ganske  sikkert  tør  man  heller  ikke  med  Hen- 
syn til  Statsmyndighederne  foreløbig  nære  store  Forventninger, 
saalænge  det  overalt  dominerende  Nationalitets-  og  Race- 
princip med  de  dertil  knyttede  brutale  Konsekvenser  tvinge 
Staterne  til  at  anvende  alle  disponible  Midler  paa  Anskaffel- 
sen af  Krigsapparater  efter  bestandig  større  Maalestok.  Skulde 
imidlertid  engang  det  humane  Princip  naa  at  komme  til 
virkelig  Gyldighed,  skulde  navnlig  Smaastatspolitiken  mulig 
engang  komme  til  at  kunne  frembære  den  Opfattelse,  at  en 
Konkurrence  med  de  store  Lande  i Kunst  og  Videnskab,  i hu- 
man-sociale  Foretagender  kan  bidrage  lige  saa  meget  til  at 
sikkre  et  lille  Lands  Agtelse  og  Integritet  som  den  umu- 
lige Konkurrence  i Pantserbatterier  og  alle  de  andre  stor- 
artede Mordapparater,  hvori  vor  Civilisation  for  Øjeblikket 
næsten  synes  at  søge  sit  stolteste  Maal,  saa  vilde  en  saadan 
forandret  Anskuelse  ogsaa  i høj  Grad  kunne  komme  Stats- 
samfundets mange  Syge  til  Gode. 


